Шу каби саволларга жорий йилнинг 22 ноябрь куни Адлия вазирлиги томонидан “Қонунчиликдан янгиликлар” матбуот анжумани ва брифинги ташкил этилди. Тадбирда жисмоний ва юридик шахсларнинг мулк ҳуқуқлари кафолатларини таъминлаш ҳамда ер участкаларини олиб қўйиш ва компенсация бериш тартибини такомиллаштиришга доир ҳукумат қарори бўйича фуқароларга ва журналистларга тушунтириш берилди.\nКелтирилишича, Қарор билан Ер участкалари олиб қўйилиши ва олиб қўйилаётган ер участкасида жойлашган кўчмас мулк объектлари мулкдорларига компенсация бериш тартиби тўғрисидаги низом тасдиқланди.\nУнга кўра, Ер участкасини олиб қўйишга зарурат туғилганда ҳокимлик ёки инвестор ва мулкдорлар ўртасида ОАВ иштирокида очиқ муҳокама ўтказилади.\nҚорақалпоғистон Республикаси Жўқорғи Кенгеси, халқ депутатлари Кенгашлари томонидан ер участкаси олиб қўйилишидаги фойда ва харажатлар ўрганиб чиқилади.\nРесурслар етарли бўлганида ҳамда фойда харажатлардан устун келганда ер участкасини олиб қўйиш тўғрисидаги қарор Қорақалпоғистон Республикаси Жўқорғи Кенгеси, халқ депутатлари Кенгашлари томонидан қабул қилинади.\nОлиб қўйилиши режалаштирилаётган ер участкасидаги кўчмас мулклар баҳоловчи ташкилот томонидан баҳоланади.\nмулкдор томонидан кўчмас мулк бўшатиб берилади.\nҳокимликлар томонидан кўчмас мулкни бузиб ташлаш тўғрисидаги қарор лойиҳаси адлия органларига хулоса олиш учун юборилади.\nадлия органлари компенсация берилганлиги, уй-жойлар амалда тўлиқ бўшатилганлиги ва бошқа ҳолатларни ўрганади ва ўз хулосасини ҳокимликларга тақдим этади.\nэгалик қилиш, доимий фойдаланиш ёки вақтинчалик фойдаланиш ҳуқуқи билан тегишли бўлган ерларга участкаларига нисбатан татбиқ этилади;\nТадбирда қарордаги янгиликлар тушунтирилиб, иштирокчиларни қизиқтирган саволларга ҳам жавоблар берилди. Хусусан, бузиб ташланадиган кўчмас мулк объектини сотиб олиш мумкинлиги тартиби жорий қилинганлиги таъкидланди. Маълум бўлишича, шу вақтга қадар бундай тартиб мавжуд эмас эди. Бунда сотиб олган мулкдор мазкур қарорга мувофиқ тузилган Келишувдан келиб чиқувчи аввалги мулкдорнинг ҳуқуқ ва мажбуриятлари бўйича ҳуқуқий ворис ҳисобланиши маълум қилинди.\nШунингдек, тадбирда иштирок этганларга ҳафта мобайнида қабул қилинган қонун ҳужжатлари мазмун-моҳияти бўйича маълумотлар берилди.


“Толибон” Афғонистонда уруш тугаганини эълон қилди | Qalampir.uz\n“Толибон” Афғонистонда уруш тугаганини эълон қилди\nОлам\t16 Август 10:47 21905\n“Толибон” вакиллари Афғонистонда 20 йилдан бери давом этаётган уруш тугаганини эълон қилди. Қобул устидан назорат ўрнатган ҳаракат вакиллари тез орада мамлакатда ҳукуматни бошқарув шаклини белгилаб олади. Бу ҳақда ТАСС “Толибон”нинг Қатардаги сиёсий идораси расмий вакили Муҳаммад Наим “Al Jazeera”га берган интервьюсига таяниб, хабар бермоқда.\n“Афғонистонда уруш тугади. Биз тўғри йўл билан мамлакатимиз озодлиги ва халқимиз мустақиллигига эришдик”, дейди Наим.\nМуҳаммад Наим ишонч билан мамлакат хавфсиз ва коррупциядан ҳоли бўлишини айтган. Бундан ташқари, у “Толибон” “чет эл фуқаролари ва мамлакатдаги дипломатик миссиялар аъзоларининг”, шунингдек “Толибон” билан мулоқот қилмоқчи бўлган ҳар қандай сиёсатчининг хавфсизлигини таъминлашга ваъда берди.\nМаълумот учун, кеча Афғонистонда “Толибон” ҳокимияти ўрнатилди. Ҳаракат бутун мамлакат бўйлаб назорат ўрнатилганини эълон қилди. Шундан сўнг, Қобул таслим бўлиши билан Президент Ашраф Ғани истеъфога чиқиб, Тожикистонга жўнаб кетгани айтилди.\nОАВ маълумотларига кўра, ҳозирда Ашраф Ғани Афғонистонни тарк этиб, рафиқаси билан Ўзбекистон пойтахта Тошкентда бўлиб турибди.\n25 Сентябрь 20:55 39672\n25 Сентябрь 09:33 29753\n25 Сентябрь 16:47 28169\n26 Сентябрь 18:14 27542\n25 Сентябрь 22:43 26088


АҚШ Миср ҳукуматини тинч намойишчиларга қарши куч қўлламасликка чақирди\n18 октябр 2021, Тошкент вақти: 10:38\nАҚШ президенти Барак Обама Миср ҳукуматини президент Хусни Муборакнинг бошқарувига қарши тинч норозилик билдираётган намойишчиларга қарши куч қўлламасликка чақирди.\nЖума куни Вашингтонда эълон қилинган баёнотда Обама Қўшма Штатлар Миср халқининг ҳуқуқлари, жумладан, сўз эркинлиги, тинч намойиш ва йиғилишлар ўтказиш ҳуқуқларига риоя қилиниши тарафдори эканини билдирган.\n- Воқеалар ривожи давом этар экан биз аввало одамлар нобуд бўлиши ва жароҳатланишидан хавотирдамиз. Шу боис мен Миср ҳукуматини тинч намойишчиларга қарши куч қўллашдан тийилишга чақираман, дея баёнот берди АҚШ президенти.\nБарак Обамага кўра, у Хусни Муборак билан телефон орқали сўзлашиб Миср раҳбарини демократик ва иқтисодий ислоҳотлар ўтказиш ҳақида берган ваъдасини амалга ошириши учун “аниқ чоралар” кўришга чақирган.\nАҚШ МИср ҳукуматининг энг яқин хорижий иттифоқчиси ҳисобланади.\nҚўшма Штатларининг Мисрга йиллик иқтисодий ва ҳарбий ёрдами ҳажми 1,5 миллиард долларни ташкил этади.


Таниқли ўзбек қочқинлари ватанга қайтиш ва ҳур давлат қуриш орзусида яшамоқда\nҚочқинликдаги ўзбек мухолифати вакилларининг норозилик тадбирларидан бири.\n20 июнь – БМТ томонидан Жаҳон қочқинлар куни сифатида нишонланади. Шу куни Озодлик мухбири мустақил Ўзбекистонда ҳаëти хатар остида қолганидан сўнг¸ ватанни ташлаб¸ сиëсий қочқин мақомини олишга мажбур бўлган беш таниқли қочқинни суҳбатга чорлади. Ўзбекистон халқ ҳаракати етакчиси Муҳаммад Солиҳдан то диний эътиқоди учун ватанни тарк этишга мажбур бўлган Абдувоҳид Йўлдошевга қадар дунëнинг бой-бадавлат¸ эмин-эркин юртларидаги қочқинлик ҳаëти давомида ўз зеҳниятларида юз берган эврилишлар ҳақида ҳикоя қилади.\nБМТ 20 июнь куни эълон қилган баëнотга кўра¸ 2013 йил охирига келиб¸ дунëда ўз уй-жойини ташлаб кетишга мажбур бўлганлар сони 51 миллион 200 минг нафарга етган.\nҚочқинликка юзланганларнинг аксарияти уруш ва қирғинлар боис ўз уйи ва ватанини ташлаб кетганлар бўлса-да¸ улар орасида уруш ва талотўплардан узоқда қолаëтган мустақил Ўзбекистон фуқаролари ҳам бор.\nАгар Сурия¸ Афғонистон ëхуд Сомали ва суданлик ўз боши устида учаëтган (кўп ҳолларда босқинчи ë душман) ўлим ўқларидан омон истаб¸ уйи¸ қишлоғи ва шаҳрини ташлаб кетаëтган бўлса¸ қочқинлик ҳужжатини олган ва олаëтган ўзбекистонликларнинг кўпи ўз сиëсий-ижтимоий ва диний қарашларини ўзига душман деб билаëтган ўз давлати ва ҳукумати тазйиғидан ҳижратга чиқишга мажбур қолганлардир.\nМустақил Ўзбекистонни тарк этишга мажбур бўлган илк гуруҳнинг ўзагини давлат ва халқ мустақиллиги учун совет замонидаëқ курашган миллатпарвар зиëлилар ташкил этади.\n20 июнь – Жаҳон қочқинлар кунида Озодлик мухбири суҳбатлашган ўзбекистонлик беш таниқли қочқин¸ ҳижратдаги ҳаëтнинг ўз сиëсий-ижтимоий қарашларида ясаган ўзгаришлари ҳақида фикр билдирди.\nЎзбекистон халқ ҳаракати етакчиси Муҳаммад Солиҳ.\nУлардан энг машҳури¸ Ўзбекистон парламенти собиқ депутати¸ 1990 йилнинг 20 июнь куни Ўзбекистон Олий кенгаши қабул қилган Мустақиллик декларацияси ташаббусчиси ва муаллифи¸ 1991 йилнинг 29 декабрь кунги илк президент сайловида Ислом Каримовга рақиблик қилган Эрк демократик партияси раиси Муҳаммад Солиҳдир.\n1993 йил апрелида ҳаëтига туғилган жиддий таҳдид остида Ўзбекистонни тарк этган Муҳаммад Солиҳ 21 йилдан бери ватандан ҳижратда яшаб¸ сиëсий фаолиятини давом эттирмоқда. Мустақил кузатувчилар таъкидича¸ 21 йилдан бери сургунда яшашига қарамай¸ Ислом Каримов режимининг асосий мухолифи мақомини сақлаб қолмоқда.\nЖаҳон қочқинлар кунида Муҳаммад Солиҳ¸ сургундаги ҳаëтида ўз маънавий ва сиëсий қарашларида рўй берган эврилишлар ҳақида ҳикоя қилди.\nМуҳаммад Солиҳ билан суҳбатни тингланг.\nСафар Бекжон ўтган йили президентнинг тўнғичи Гулнора Каримованинг Женевадаги уйини ишғол қилиб¸ халқаро жамоатчилик диққатини 1-оила ҳаëтига қаратган эди.\nБирлик халқ ҳаракати ва Эрк демократик партияси фаолларидан бири Сафар Бекжон 1993 йил июнида қамоққа олинди. 1996 йилда халқаро жамоатчилик босими остида қамоқдан озод қилинди. 1997 йилда ўзининг яна қамалиши ҳақидаги маълумот ортидан Ўзбекистонни тарк этишга мажбур бўлди ва Швейцариядан қочқинлик мақоми олди. Қамоқхонадаги ҳаëти ҳақида ëзилган “Нариги дунë даричаси олдида” номли китоб муаллифи.\n17 йиллик қочқинликдаги ҳаëтида ҳам сиëсий ва ижтимоий фаоллигини давом эттириб келмоқда.\nСафар Бекжон билан суҳбатни тингланг.\nЎзбекистонни тарк этиб¸ БМТ қочқинлар идорасидан ҳимоят сўрашга мажбур бўлган ва бўлаëтган ўзбекистонликларнинг кўпчилиги диний эътиқоди учун таъқибга учраганлардир.\nАбдувоҳид Йўлдошев Обидхон қорининг ўғли Довудхон билан Озодлик студиясида.\nВаҳҳобийлар¸ ҳизбутчилар¸ акрамийлар каби турли диний-экстремистик оқимларга алоқадорлик¸ террорчилик¸ давлат тўнтариши қилишга уринганлик каби оғир айблар билан қамоққа ташланаëтганларнинг аксар кўпчилигини¸ ҳуқуқ фаоллари таъкидича¸ диний қарашлари ҳукуматга маъқул келмаган мусулмонлар ташкил этади.\nШундайлардан бири Абдувоҳид Йўлдошев икки марта турли важлар билан қамалиб чиққач¸ ҳаëтига туғилган таҳлика остида 2004 йилда Ўзбекистонни тарк этган. 2006 йилдан бери Швецияда қочқинликда яшайди. Таниқли имом Обидхон қори Назаровнинг яқин шогирдларидан бири бўлган Абдувоҳид Йўлдошев¸ ҳижратда ўзини қийнаëтган жиҳатлар ҳақида гапиради.\nАбдувоҳид Йўлдошев билан суҳбатни тингланг.\nHuman Rights Watch ташкилотининг Ўзбекистондаги фаоли сифатида инсон ҳақлари ҳимояси билан шуғулланиб келган Умида Ниëзова 2006 йилда уйдирма айблар билан қамоққа ташланиб¸ халқаро жамоатчиликнинг кучли босими остида озодликка чиқарилди. Ўзи ва фарзанди ҳаëтига нисбатан реал таҳдидлар қаршисида¸ ўша йили мамлакатни тарк этиб¸ Германиядан сиëсий қочқинлик мақоми олишга мажбур бўлди.\nБугун дунëнинг энг тараққий этган давлатларидан бирида ўз фаолиятини эмин-эркин давом эттираëтган Умида Ниëзова қочқинликнинг ўз шахси¸ сиëсий-ижтимоий қарашларида ясаган ўзгаришларини ижобий баҳолашини айтади.\nУмида Ниëзова билан суҳбатни тингланг.\nУмида Ниëзова билан суҳбат\nБирлик халқ ҳаракати фаоли ва Ўзбекистон инсон ҳуқуқлари жамияти раиси сифатида Толиб Ëқубов ўзи ва оиласига тазйиқлар кучайиб¸ куëви ва салафи Аъзам Фармонов ҳибсга олинганидан кейин¸ 2006 йил апрелида Ўзбекистонни тарк этишга мажбур бўлди.\nҲозирда 74 ëшни қоралаган Толиб Ëқубов¸ ўз фуқаролари ҳақларини топтаëтган ўзбек тизимларининг жиддий танқидчиларидан бири сифатидаги фаолиятини Франциядан қочқинликда давом эттирмоқда.\nДунëнинг қарийб ярми бир кўришни орзу қиладиган Франциядан туриб Толиб Ëқубов¸ қочқинликдаги ҳаëтнинг кемтик жиҳатлари ва ўз орзуси ҳақида гапиради.\nТолиб Ëқубов билан суҳбатни тингланг.\nТолиб Ëқубов билан суҳбат


“Бизнинг пулларимиз— бизникиларга!" - 1 Ноября 2008 - Ҳимоячи\nЯкшанба, 26.09.2021, 14:09\nГлавная » 2008 » Ноябр » 1 » “Бизнинг пулларимиз— бизникиларга!"\n“Бизнинг пулларимиз— бизникиларга!"\n“Россиядаги меҳнат муҳожирлари ватанларига қайтиб кетсин!”\n“Россиядаги меҳнат муҳожирлари ватанларига қайтиб кетсин!” Ана шу талаблар билан, бош вазир Путин раҳбарлигидаги “Единая Россия” партиясининг ёшлар қаноти 1 ноябр куни норозилик акцияси ўтказади.\nЁшлар қаноти вакиллари хорижлик меҳнат муҳожирлари россияликларнинг ишларини олиб қўяётганидан, россияликлар эса ишсиз қолаётганидан шикоят қилмоқдалар.\n“Единая Россия” партиясининг “Молодая гвардия” ёшлар қаноти ўз интернет сайтида 1 ноябрда ўтказиладиган кўча акциялари ҳақида хабар тарқатган. Унда айтилишича, улар 2009 йилдан бошлаб хорижлик меҳнат муҳожирлари учун Россия чегаралари ёпилишини талаб қиладилар. Озодлик радиосига берган интервьюсида, “Молодая гвардия” Марказий штабининг бошлиғи ўринбосари Андрей Татаринов ҳам буни тасдиқлади:\n“Биз келаси йилдан бошлаб меҳнат муҳожирлари учун квоталарнинг икки бараварга оширилганига норозилик билдирамиз. Бугунги молиявий инқироз Россияга ҳам таъсир қилди, жуда кўп иш ўринлари қисқарди. Биз ўз пулларимизни ўзга давлат иқтисодиётига эмас, балки ўз ватандошларимизга, уларнинг оиласига беришимиз керак. Шунинг учун ҳам биз Федерал муҳожирлик хизматидан хорижлик меҳнат муҳожирлари квотасини максимал даражада қисқартиришни ва улар ўрнини россиялик ишчилар билан тўлдиришни талаб қиламиз”, дейди Андрей Татаринов.\nОзодлик: Сизлар хорижлик меҳнат муҳожирлари учун Россия чегаралари умуман ёпилишини талаб қиляпсизларми?\n“Биз чегарaларнинг меҳнат муҳожирлари учун бутунлай ёпилиши ёки бошқа кескин чоралар тарафдори эмасмиз. Биз энг аввало ўз ватандошларимизнинг иш ва маош билан таъминланиши тарафдоримиз”, дейди Андрей Татаринов.\nРоссия Бош Вазири Владимир Путин “Единая Россия” партиясининг раисидир. Хўш, бу ҳаракатларингиз партия раҳбарияти билан келишилганми, сўраймиз Андрей Татариновдан:\n“Партия раҳбарияти бизнинг ташаббусимизни қўллаб-қувватлашини баён қилди”.\nОзодлик: Владимир Путиннинг шахсан ўзичи?\n“Бу саволингизга мен жавоб беролмайман. Бу ўринсиз савол”.\nМосквалик инсон ҳуқуқи ҳимоячиси Елена Буртинанинг айтишича, бундай акцияларнинг тагида гап кўп:\n“Менимча улар, дунёдаги молиявий инқирознинг Россия меҳнат бозорига қандай таъсир қилишини ўзлари ҳам яхши билмайди. Бу ёшлар қаноти ана шу ниқоб остида ўзларининг ксенофобия, бошқа миллатларни ёқтирмаслик кайфиятларини изҳор қилмоқчи, шекилли”, дейди Елена Буртина.\nУнинг фикрича, бугунги Россия иқтисодиётини хорижлик меҳнат муҳожирларисиз тасаввур қилиб бўлмайди.\n“Чунки Россия иқтисодиётида хорижлик меҳнат муҳожирларининг жуда катта кучидан фойдаланилади”, дейди Елена Буртина.\nМосквада ишлаб қайтган Саиданинг сўзларига кўра, хорижлик меҳнат муҳожирларисиз Россия иқтисодиёти узоққа боролмайди.\n“Сабаби мен ишлаган жойларда қурилишда ҳам, автомойкада ҳам, магазинда ҳам бирорта рус ишламас эди. Улар бунақа ишларни ўзларига нисбатан ҳақорат деб билишган. Гастарбайтерлар кетса, Россияда иш тўхтайди. Улар қилаëтган ишларни бирорта россиялик қилмайди. Қор қоплаган майдонларни бирорта рус чиқиб тозаламайди. Ароқ ичиб йўлнинг четида думалаб ëтиш улар учун прилично”.\nМосквадаги металл конструкциялар заводида ишлайдиган ўзбекистонлик Жўрақулнинг айтишича, завод ишчиларининг 70 фоизи хорижлик меҳнат муҳожирларидир.\n“Агар улар ишдан бўшатилса, заводнинг тўхтаб қолиши 100 фоиз. Кейин Россияда яна инқироз бошланади. Ўзининг халқи ҳаëтда ишламайди”.\nМосквалик инсон ҳуқуқи ҳимоячиси Баҳром Ҳамроев фикрича, аслида бундай норозилик акцияларининг илҳомчилари Кремлнинг ўзидан бўлади:\n“Одамнинг ичидаги тилига чиқади деган ибора бор халқимизда. Аслида буларнинг ўрта осиëликларга ва рус бўлмаган одамларга ўзларининг кескинлик муносабатини кўрсатиш мақсади бор эди ва секин асталик билан кўрсата бошлади булар. Ҳозирги фикрни ишлаб чиққанлар Путиннинг ëшлари. Уларга бундай фикрни Кремл берган. Шунинг учун ҳам бунга ажабланмаслик керак”, дейди инсон ҳуқуқи ҳимоячиси Баҳром Ҳамроев\nПросмотров: 651 | Добавил: himoyachi | Рейтинг: 0.0/0


Тушда узук кўрса нимани англатади - Туш таъбири\nТушда узук кўрса нимани англатади\n09.09.2018 25.03.2019 tabiriSoNNik\nТушда узук- Агар сиз қўлда узук кўрсангиз- янгиликлар, омадли бўлади ишлариз. Синган узук, оилавий ишларда жанжал ва бахцизликни англатади ва севувчилар учун муносабатларни бузади. Қиз бола тушда узук олса-ҳаяжонланиш, севги билан боғлиқ ташвишлар ортда қолди. Бошқани қўлида узукни кўрсангиз- бу сизни юқорига кўтарилиш ва янги таниш орттириш.\nТушда узук воқеалар доирасини, ҳал қилинмаган муаммоларни, меҳр-муҳаббатни, ваъда, садоқатни билдиради. Тушингизда сиз ёқтирган инсонингизга узук тақсангиз, сизнинг ҳис-туйғуларингиз ва ваъдаларингизга содиқлигини ифодалайди. Агар тушга бегона киши сизга узук тақса кутилмаган ёрдам. Агар тушингизда узукни қўлингизга танлолмаётган бўлсангиз –ҳаётда сиз ушониб суянадиган йелкага муҳтожсиз.\nТушда эркак курса нимани билдиради


Халқаро Амнистия Александр Содиқовни зудлик билан озод қилишга чақирмоқда - BBC O'zbek\nImage caption Расмийлар Содиқовни жосусликда гумон қилишмоқда\nХалқаро Амнистия Интернейшл ташкилоти 16 июндан бери ҳибсда қолаётган олим Александр Содиқовнинг зудлик билан озод этишга чақирган.\nТашкилотга кўра, олим "виждон тутқунидир".\nАйрим матбуот хабарларида, тожикистонлик ёш олимнинг " давлатга хиёнат"да айбланаётгани ҳақида хабарлар пайдо бўлган.\nҚатор инсон ҳуқуқлари ташкилотлари, жумладан, Халқаро Амнистия Александр Содиқовни Тожикистон ҳукумати ҳеч бир шартсиз ва дарҳол озод этилишини талаб қилишмоқда.\nҒарблик олимлар ва фаоллар ҳам айни шундай чақириқлар билан Душанбе расмийларига мурожаатномалар йўллашмоқда.\nХалқаро Амнистия ташкилотининг Александр Содиқов бўйича чиқарган баёнотида, Тожикистон ҳукумати қамоқда қолаётган олимнинг ҳимоячи билан чекланмаган ва хос учрашувларига изн бериши талаб қилинади.\nШунингдек, ташкилот Александр Содиқовнинг ҳибсда экан қийноққа солинмаслиги кафолатланиши керак деб талаб қилган.\nКуни кеча нуфузли Халқаро Чегара билмас мухбирлар ташкилоти ҳам жосусликда айбланиб ҳибсга олинган Александр Содиқовни озод қилишга чақирган эди.\nШу йил июн ойи икки йилдан бери Торонтода яшаб келган инқирозларни бартараф этиш соҳаси бўйича олим Содиқов Тоғли Бадахшон вилоятининг Хоруғ шаҳрига борган.\nУ маҳаллий фаоллардан Олим Шерзамонов билан суҳбат қилганидан сўнг ғойиб бўлган.\nАлександр Содиқов ўзининг блогида Тожикистон ва қўшни давлатлардаги сиёсий ва ижтимоий масалалар ҳақида кузатишларини ёритиб келган.\nКузатувчиларга кўра, Тожикистон ҳукумати сўнгги йиллар ўзгача фикрловчилар, мустақил журналистлар ва мухолифатга нисбатан ўта қаттиққўл усулларни қўллашмоқда.\n2010 йилда Би-би-си мухбири Ўринбой Усмон ҳам экстремистик диний гуруҳга алоқадорликда айбланган ва аксарият маҳаллий ҳамда халқаро кузатувчиларга кўра, маҳкама унга қўйилган айбловларни исботлай олмасдан расмийлар босими остида ҳукм чиқаришга мажбур бўлган эди.


Чўпон-ота постида наркотик моддалар ушланди - 11.08.2016, Sputnik Ўзбекистон\nСамарқанд вилоятида жойлашган йўл назорат постида, Ўзбекистон махсус хизмат ходимлари йирик партия наркотик моддалар олиб ўтаётган фуқароларни қўлга олди. 11.08.2016, Sputnik Ўзбекистон\nСамарқанд вилоятида жойлашган йўл назорат постида, Ўзбекистон махсус хизмат ходимлари йирик партия наркотик моддалар олиб ўтаётган фуқароларни қўлга олди.\nТОШКЕНТ, 11 авг — Sputnik. Ўзбекистон махсус хизмат ходимлари, ўтказилган тадбирлар ёрдамида Самарқанд вилоятининг Чўпон-ота йўл назорат постида йирик ҳажмда наркотик моддаларни қўлга олди, деб хабар қилади Sputnik мухбири.\nҲуқуқни сақлаш органлари хабарига кўра, ушбу гуруҳ аъзолари, қўшни Тожикистонлик наркотик моддалар ташувчилар билан биргаликда, Самарқанд вилояти ва бошқа вилоятларда, наркотик моддаларни ташиш ва сотиш билан шуғулланган.\n“Ўтказилган махсус операция ёрдамида, Самарқанддаги “Чўпон-ота” йўл назорат постида “Нексия” автомобили тўхтатилган. Машинада йўловчи сифатида Ургут туманида яшовчи Б.Мелиқулов ва Ф. Амоновлар бўлган. Автомашина ва йўловчилар қўл юки текширувдан ўтказилганда, тезкор ходимлар 1кг ва 800 грамм кўкнор шираси топилган”, — деди ходим.\nУшбу ҳолат юзасидан жиноий иш қўзгатилган ва тергов олиб борилмоқда, дейди ҳуқуқни сақлашр.


БУ ЙИЛ ЭЛЕКТР ТАЪМИНОТИ ТУБДАН ЯХШИЛАНАДИ...МИ?\nҚарши шаҳридаги Журналистлар уйида "Қашқадарё ҳудудий электр тармоқлари" акциядорлик жамияти томонидан матбуот анжумани ташкил этилди.\nУнда мазкур жамият раҳбари Анвар Музапов журналист ва блогерларга жорий йилда вилоятда электр таъминотини яхшилаш бўйича амалга оширилиши режалаштирилган ишлар ҳақида кенг маълумот берди.\n- Сир эмас, вилоятда жами 24800 километр электр узатиш тармоқлари мавжуд бўлса, айни вақтда уларнинг 14125 километри эскирган, - дейди у. - Шунингдек, мавжуд 9961 та трансформаторнинг 3840 таси талабга жавоб бермайди. Боиси йиллар давомида соҳага эътибор қаратилмаган, эскирган тармоқлар янгилаб борилмаган. Натижада носозликлар кўлами ошиб кетаверган. Бу эса бугунга келиб электр узатиш тармоқларининг мавжуд қувватга дош беролмаслиги, тез-тез узилишлар содир бўлишига сабаб бўлмоқда.\nХўш, энди нима бўлади? Аҳвол ўнгланадими?\nАнвар Музапов шу ҳақда сўз юритар экан, бу йил вилоятда электр таъминотини яхшилаш учун жуда катта ҳамжмдаги ишларни амалга ошириш режалаштирилганини таъкидлаб ўтди.\n- Фикримни биргина мисол билан асослаб берадиган бўлсам, жорий йилда вилоятда электр таъминотини яхшилаш учун 210 миллиард 700 миллион сўм миқдорида маблағ ажратилди, - дейди у. - Бунақаси ҳеч қачон бўлмаган. Ушбу маблағ ҳисобидан йил сўнгига қадар барча дастурлар доирасида ҳудуддаги 1500 километр электр узатиш тармоқлари янгиланади, 400 дона трансформатор пунктларида янги қурилиши, реконструкция ва модернизация ишлари олиб борилади. Бу жуда катта натижа. Шу ишларни амалга оширганимиздан сўнг, 271 мингдан ортиқ аҳолининг электр таъминоти тубдан яхшиланади.\nСир эмаски, авваллари айтилган маблағ ажратилмай қолиши ёки бошқа сабаблар таъсирида лойиҳалаштирилган ишлар қолиб кетган ҳолатлар бўлган. Анвар Музапов шу ҳақдаги саволга жавоб берар экан, бу йил ҳар бир иш мукаммал ўрганилиб, лойиҳалар бир нечта босқичлардан ўтганидан сўнггина маъқуллангани, маблағ ажратиш манбаларидан тортиб, ишнинг қай тартибда олиб борилиши, белгиланган муддатларда бажарилишига қадар қаттиқ назоратда эканлигини таъкидлади.\nМасъулнинг билдиришича, белгиланган маблағ таъминотчи корхоналар томонидан материал кўринишида етказиб берилади. Шу кунга қадар 50 миллиард сўмлик трансформатор ва ҳаво узатиш кабеллари олиб келинган. Қолгани ҳам босқичма-босқич келтирилмоқда. Демак, бу йил бу борада муаммо бўлмайди.


«Фарзандим шикоят қиляпти»\n35501 Ўқиш режими + -\nФарзандларимиздан ҳар куни ҳар хил шикоятлар эшитамиз: «Чарчадим», «Зерикдим», «Акам ўйинчоғимни олиб қўйди», «Қаранг, мени уряпти» ва ҳоказо. Булардан маъно нима – навбатдаги қайсарликми, эътиборни тортиш усулими ёки ҳақиқатан ҳам ёрдамга эҳтиёжми? Кўпчилик педагогларнинг фикрича, «шикоят қилаётган бола инсонлар жамиятида ўзаро муносабатлар нормаларини ўзлаштиришда ёрдам сўраётган бўлади, демак, катталарнинг иштироки ва эътиборига муҳтожлик сезади». Шикоятлар ҳар хил ва турлича бўлади. Келинг, болалар орасида энг кўп тарқалган шикоятларни кўриб чиқамиз.\nБолага диққат билан эътибор беринг. Агар сиз унга бирор иш топширган бўлсангиз-у, уни амалга оширишда бола ҳақиқатан ҳам толиқиш ҳис қилган, шу тариқа бироз дам олишни сўраётган бўлиши мумкин. Агар ҳар сафар унга ёқмайдиган иш айтсангиз, хўрсинаверса, у сизни бошқаришга уринаётган бўлиш эҳтимоли ҳам бор. Бундай шикоятлардан сўнг у билан гаплашинг, ҳамдардлик изҳор қилинг. Ҳойнаҳой, унга сизнинг қўллаб-қувватлашингиз керак бўлаётгандир. Шунинг учун унинг ёнида бироз бирга ўтиринг, дам олишни ёки айланиб келишни, сўнгра ишини давом эттиришни таклиф қилинг. Болаларнинг шикоятларига бефарқ бўлманг, зеро бола сизнинг эътиборингизни ҳис қилиши лозим.\n«Камроқ югуриш/қичқириш/талтайиш керак эди» каби гапларни айтмаганингиз маъқул. Ҳозир унга танқидингиз эмас, қўллаб-қувватлашингиз зарур.\nАгар фарзандингиз хафа эканини, ўзи мустақил машғулот топа олмаётганини кўрсангиз, балки у доим уни кимдир ўйнатишига ўрганиб қолгандир. Ёки, эҳтимол, у узоқ вақт ёлғиз ўйнаб, ҳозир сиз билан мулоқот қилгиси келаётгандир. Болага кунини аввалдан режалаштириб қўйишни таклиф қилинг. Масалан, «Кел, бундай қиламиз: сен боғчадан кейин бироз ўзинг ўйнайсан, кейин бирга китобингни ўқиймиз, сўнг мультфильм кўрасан». Руҳшунослар болалар билан бирга вақт ўтказиш билан боланинг мустақил ўйнашини навбатма-навбат қилишни тавсия қилишади.\n«Бирор нима қил», «Нима қилишингни билмаётган бўлсанг, бор, хонангни йиғиштир, китобингни ўқи!» каби гаплар билан жаҳл қилишдан ўзингизни тийишга ҳаракат қилинг. Бундай жавоблардан бола яна ҳам кўпроқ хафа бўлади.\nБошқа болалар устидан шикоят\nБирга ўйнаётган болалар кўпинча «Фалончи ўйинчоғимни олиб қўйди», «Пистончи мени урди» каби шикоятлар билан мурожаат қилишади. Уч ёшли бола учун бу нормал ҳолат ҳисобланади. Лекин агар мазкур гапни 5-6 ёшли болалар айтса, бу уларнинг тенгдошлари билан тил топа олишмаётганидан дарак беради. Руҳшуносларнинг фикрига кўра, агар бола айбдорларни ҳадеб атрофдан излайверса, демак, у ўз қилмишлари ва бошқа болаларнинг юриш-туришини таҳлил қила олмайди. Бундай бола ёки тенгдошлари билан кам мулоқот қилади, ёки катталарнинг доимий ён беришига ўрганиб қолган. Болаларнинг мулоқот малакаларини ривожлантириш учун уларни бошқа болалар билан кўпроқ бирга қолдириш лозим, низолар чиққан пайтда иложи борича аралашмаслик керак. Болага мустақил қарор қабул қилишига кўмаклашинг, келишишни, ўз муаммоларини ҳал қилишга ўрганишни таълим беринг. Бола бошқа болалардан шикоя қилиб келганда кескин тарзда «Ўзинг айбдорсан», дейиш яхши эмас. Уруш нимадан чиққанини тушунтиринг, жанжалнинг барча иштирокчиларининг ўзини тутишини бирга муҳокама қилинг. Бола вазиятни таҳлил қилишни ўргансин.\nБолалар жамоасида жанжал кўп бўлади, баъзан шикоятлар йиғи-сиғи, бақир-чақирлар билан ҳам давом этади. Жабрланувчи катталардан нажот кутиб, ёрдам сўрашга югуради. Агар она хафа қилган болага танбеҳ бериб қўйса, жабрланувчи ўша заҳоти оғриқни унутади. Бундай «рамзий жазолаш» гўёки катталарнинг боланинг ташвишига шерик эканини билдиради.\nБола шунчаки йиқилиб тушиши, бирор жойга урилиб кетиши мумкин, шундан сўнг отаси ёки онасига қўллаб-қувватлашини сўраб мурожаат қилади. Болага уни тушунишингизни, бу ҳолатда оғриқ табиийлигини тушунтиринг, унга ҳамдард бўлинг, оғриқ тезда ўтиб кетишига ишонтиринг. Руҳшуносларнинг фикрича, боланинг салгина йиқилишга ҳам шикоят қилишининг зарари йўқ. Лекин агар у доимий эътибор ва ҳамдардлик талаб қилаверса, бола эътибор етишмаслигидан азият чекаётган бўлиши мумкин.\nБу шикоят ўйинчоқ ёки шахсий нарсалар билан боғлиқ бўлиши мумкин бўлиб, бир неча болаларнинг манфаатлари тўқнашувига ишора қилади. Бола бирор нарсага қаттиқ қизиқиш билдирди ва унга эгалик қилишни истайди, лекин турли тўсиқларга учрайди. Масалан, ўйинчоқ бирор болага тегишли бўлиши, бошқа бола эса ўша ўйинчоқни олишни исташи ва шу мақсадда катталарга мурожаат қилиши мумкин. Ота-она мазкур ҳолатда бу нарсанинг бошқа инсонга тегишли эканини тушунтириши лозим. Шикоятчининг тарафини олманг. Акс ҳолда болада ўзи хоҳлаган нарсага йиғи-сиғи ёки «лўлилик» билан эришиш мумкин, деган фикр шаклланади. Унга ўйинчоқнинг эгасидан ўйинчоқни бироз вақтга олиб туришни илтимос қилишни ўргатинг. Агар ўйинчоқ эгаси рози бўлмаса, эътиборини бошқа нарсага қаратинг. Уни ҳайрон қолдирадиган бирор нарсани кўрсатишга ёки бирор гапни айтишга ҳаракат қилинг.\nТаъкидлаш лозимки, боланинг саломатлик билан боғлиқ шикоятларига доимо эътиборли бўлинг. Умуман, болалар шикоятларига бефарқ бўлманг, кичкинтойларнинг оламига киришга ҳаракат қилинг, ўзингизнинг болалигингиз, тажрибаларингиз ҳақида сўзлаб беринг. Юриш-туришингизга эътибор қилинг, зеро болалар кўпинча катталардан ўрнак олади. Тез орада фарзандингиз мустақил қарор қабул қила бошлайди. Шикоят қилишни таъқиқлаш орқали сиз унинг сизга бўлган ишончини синдирасиз, бу эса кейинчалик унинг сиздан узоқлашишига олиб келиши мумкин.\nСавол Эркак ва аёлнинг олд жинсий аъзосидан чиққан ел таҳоратни бузадими Жавоб . «Эркак ва аёлнинг олд жинсий аъзоларидан чиққан бод саҳиҳ қавлда давоми...\n10:02 / 13.01.2017 3210\nГўзал миллий қадриятларимизга кўра акаукалар, отаоналаридан ташқари, ўз опасингиллари олдида ҳам масъулиятни ҳис қилган ҳолда ҳатто улар турмушга давоми...\n10:49 / 08.02.2017 2100\nЯҳудий олим мусулмон бўлди Америкалик яҳудий эмбриолог олим Роб Гиллхам Robert M. Gillham Қуръон оятлари билан танишганидан сўнг Исломни қабул қилди. Альберт Эйнштейн давоми...\n00:06 / 23.02.2017 5910\n10:05 / 08.02.2017 1176


Ёлғон хабар « Ўзбекистон Халқ Ҳаракати\n26 October 2013 - 9:58\nЎзбекистон МХХ сининг норасмий сайти бўлган Узметроном нашри 26-октябр куни “Бўрон кучли гумбурлайверсин” номли мақоласини эълон қилди. Ёлғон маълумотларга таянган бу мақолада “Ислом Каримовнинг муxожирoтда яшаётган муросасиз рақиби Муҳаммад Солиҳнинг қароргоҳи” тўғридан-тўғри айбланган.\n“ГоскомСИТТ” идорасининг 25-октябр куни тарқатган “ дезинформация” хақдаги баёноти ва “Узметроном” сайти томонидан унинг талқин қилиниши айнан ёлғон тарқатишнинг ўзидир.\nЎзбекистон президентининг оиласини остин-устун қилиб юборган сўнгги воқеалар (Гулнора Каримовнинг жияни Акбар Абдуллаевнинг қамалиши ва хакозо) нафақат Гулнора Каримованинг ҳаёти, балки мамлакат кадрлар сиёсатига ҳам таъсир кўрсатди.\nФикримча, юқорида қайд этилган дезинформация жанглари Ўзбекистон ҳукуматидаги юқори бошқаруви ичида бошланган аланганинг учқунидир.\nГулнора Каримовга тегишли телерадио каналларнинг ёпилиши ортидан МХХнинг юқори мулозимлари давлатнинг Биринчи Одамини объектив маълумотлар билан таъминлашдаги бепарволиги учун ишдан бўшатилгани ва хавфсизлик хизмати бошлиғи Рустам Иноятов сўнгги давр ичида илк бор Каримовдан яхшигина “калтак” еганини биламиз.\nУ ерда Каримовдан кейин қоладиган мерос учун парда ортида махфий, шафқатсиз кураш бормоқда.\nБундай вазъиятда барча гумон ва айбловлар Ўзбек мухолифатига юкланмаса, яна кимга юкланиши мумкин?.\nЎзбекистон Халқ Ҳаракати лидери.


15:10 / 17.03.2019 3166 pdf Ўқиш режими + -\nШариатда «таварруқ савдоси» деган молиявий муомаланинг ҳукми ҳам баён қилинган. Бу каби савдони бизда «реализацияга мол олиш» дейишга одатланилган. Ушбу савдо икки хил бўлиши мумкин.\nБиринчисида бир одам иккинчисидан унинг савдо молини насияга олади ва бир муддатдан кейин ўша молни ўз эгасига аввалги нархдан арзонга сотади. Бу рибо олиш учун ишлатилган ҳийла сифатида шариатда ман қилинган савдодир. Эски фиқҳ китобларимизда ушбу савдо ҳақида кўп ўринларда сўз кетган ва уни ҳаром дея баҳоланган.\nИккинчисида: Бугунги кунда баъзи чакана савдо билан шуғулланувчи кичик тижоратчилар ўзларининг сармоялари озлиги сабабли катта тижоратчилардан маълум савдо молини олиб, маълум муддатдан кейин харидорга қимматроқ баҳога сотиб, ўзи бир оз фойда олгач, молнинг асл эгасига унинг нархини қайтариб беради. Бунда икки тараф ҳам фойда олади. Мол эгаси молининг ўзи истаган нархда сотилишига, таварруқ савдоси билан шуғулланувчи кичик савдогар устама нархдан фойда кўришга эришади.\nОдамларимиз орасида ушбу иккинчи турдаги савдо ҳақида жуда кўп саволлар бўлиб туради. Биз уларга асосан Ислом Фиқҳи Акаде-миясининг қуйидаги қарори билан жавоб берамиз:\nАллоҳнинг Ўзига ҳамдлар бўлсин!\nОртларидан набий йўқ зотга салавотлар бўлсин!\nИслом Фиқҳи Академияси Маккаи Мукаррамада, Робитанинг биносида, ҳижрий 1419 сана, 11-Ражаб(1998 йил, 31 октябр)да бошланган ўн бешинчи мажлисида таварруқ савдосининг ҳукми ҳақидаги масалани кўриб чиқди.\nМуноқаша, далил суриштириш, фиқҳий қоидаларни ишлатиб, уламоларнинг ижтиҳодларига қайтиш ва фикр алмашувлардан кейин Ислом Фиқҳи Академияси бир овоздан қуйидаги қарорларни қабул қилди:\n1. Таварруқ савдоси – сотувчининг мулкида ва қўлида турган молни нархини кейин бериш шарти ила сотиб олиб, кейин уни бошқа кишига нақдга сотиш ила пулга эга бўлишдир.\n2. Ушбу таварруқ савдоси шариат бўйича жоиздир. Буни уламо-лар жумҳури айтган. Чунки аслида савдо мубоҳдир. Аллоҳ таоло: «Ҳолбуки, Аллоҳ тижоратни ҳалол қилган, рибони эса ҳаром қилган», деган. Бу савдода рибонинг қасди ҳам, сурати ҳам йўқ. Одамлар қарзни узиш, уйланиш ва бошқа ишлар учун бунга муҳтождирлар.\n3. Бу савдонинг асосий шартларидан бири сотиб олувчи савдо молини биринчи сотувчига баҳосидан оз нархга сотмаслигидир. Бевосита бўлса ҳам, восита орқали бўлса ҳам. Агар мазкур ишни қилсалар, шариат ҳаром қилган ишни амалга оширган бўладилар. Чунки бу ҳийла йўли ила рибо олишдир».\n21:17 / 08.04.2017 5001\n15:10 / 09.04.2017 2562\nМулкдор бўлиш оғир масъулиятдир\nТўпланган молмулкнинг ҳисобкитоби ўта қаттиқ, шиддатли бўлади. Аллоҳ таоло молдунёга эга қилган инсонлар ҳаром йўллар билан қўлга киритилган мулк ва бойликнинг давоми...\n1178 21:03 / 06.10.2018\n1001 09:19 / 31.12.2019\nИндонезия Исломни қандай қабул қилган?\n250 миллионга яқин мусулмон яшайдиган бугунги Индонезия исломни қандай қабул қилган Албатта бу мавзуда Индонезиянинг узоқ ўтмиш тарихида кўп ва асосли далиллар давоми...\n3893 12:01 / 30.10.2018\nСаҳобаларнинг Умар розияллоҳу анҳуга муҳаббатлари\nЖаъфар ибн Муҳаммад отасидан ривоят қилади .Умар ибн Хаттоб розияллоҳу анҳу жанглардан бирида яраландилар. Бадрда қатнашганлар, муҳожир ва ансорлар у киши ётган давоми...\n608 08:05 / 28.10.2019


СамДУ Мирзо Улуғбек мадрасаи олиясининг вориси\nМуаллиф кўтарган мавзу айни шу каби саволларга жавоб беради.\nЎзА сайтида 2020 йил 5 июлда Самарқанд давлат университети ректори, Ўзбекистон Республикаси Олий Мажлисининг Сенат аъзоси, техника фанлари доктори, профессор Рустам Холмуродовнинг “Ўзбекистонда илм-фаннинг янги ренессанс даври бошланмоқда” мавзусидаги мақоласи эълон қилинди.\nМақолада муаллиф нафақат тарихчи олимлар, балки бутун илм аҳли, зиёлилар орасида ечимини кутаётган муаммолардан бири – олий таълим тарихини тадқиқ этишдек долзарб масалани кўтарган. Самарқанд Давлат университетининг ёши 1420 йилда асос солинган Мирзо Улуғбек мадрасаси ворисийлик анъаналарига кўра 600 йил, деган илмий хулосаларни берган.\nЖаҳон цивилизациялари тарихига назар ташлайдиган бўлсак, дунё тарихида қадимги даврлардан бошлаб фаолият кўрсатган олий мактаблар, мадрасалар ва университетлар бугунги тасаввуримиздаги университетлар каби ташкил этилиб, фаолият юритмаган бўлса-да, улар ўз даври учун юксак инқилобий воқелик бўлган. Аксарият кўпчилик тадқиқотчиларнинг олий таълим даргоҳлари дастлаб Европада пайдо бўлган ва бошқа ҳудудларга тарқалган мазмунидаги фикрлари асосли эмас. Сабаби, олий таълимнинг пайдо бўлиши кўп ҳолларда ҳудудлардаги фаол тарихий-маданий жараёнлар, ижтимоий-иқтисодий барқарорлик билан бевосита боғлиқ бўлганлиги маълум. Лекин муаллиф ўз мақоласида олий таълим тизими даставвал қаерда пайдо бўлди, деган масалани кўтармайди. Чунки, бу алоҳида ўрганилиши лозим бўлган муаммо.\nБиз эътибор бермоқчи бўлган масала шундаки муаллиф тўғри таъкидлаганидек, юртимиздан жаҳон цивилизацияси тараққиётига улкан ҳисса қўшган кўплаб алломалар бугунги Ўзбекистон ҳудудидан етишиб чиққан. “Лекин, табиий бир савол туғилади: ушбу инсонлар ақл-тафаккур, илм-фан, маънавият-маърифат бобида қандай қилиб бундай олий мақомга эришган? Улар қаерда ўқиган, кимлардан таълим олган?” Илмий-маърифий нуқтаи назардан ниҳоятда ҳақли саволлар.\nМуаллиф кўтарган мавзу айни шу каби саволларга жавоб беради. Унда Самарқанд Давлат университетининг Мирзо Улуғбек мадрасасининг вориси сифатида фаолият кўрсатиши ва унинг давомчиси ҳамда унинг дунё илм-фанига қўшган муносиб ҳиссаси илмий жамоатчилик эътиборига ҳавола қилинган.\nСамарқанддаги Мирзо Улуғбек мадрасасига 1420 йилда Амир Темурнинг невараси Мирзо Улуғбек Муҳаммад Тарағай асос солган бўлиб, 2020 йил 21 сентябрда ушбу мадраса ўз фаолиятини бошлаганига 600 йил тўлади. Мирзо Улуғбек мадрасаси диний билимлар қатори аниқ ва табиий фанлардан дарс берган 200 дан ортиқ олимларни ўз атрофида бирлаштирган университет бўлганлиги шубҳасиз. Улар орасида Мирзо Улуғбек, Қозизода Румий, Али Қушчи, Шамсиддин Муҳаммад Хавофий, Ғиёсиддин Жамшид Коший, Абдураҳмон Жомий каби йирик олимлар бор эди. XX аср бошларида ўз замонасининг етук алломалари Хубий, Васлий Самарқандий каби олимлар турли фанлардан дарс берган. Фаолияти давомида турли сиёсий жараёнлар ва тарихий бурилишларга қарамай Мирзо Улуғбек мадрасаси фаолияти узлуксиз равишда 1920 йилга қадар давом этган ва мадраса замирида шаклланган педагогик йўналишдаги олий ўқув юрти фаолияти давомида 1927 йилдан бошлаб Самарқанд Давлат университети шаклланиши учун замин яралганлигини ёзма манбалар ва архив ҳужжатлари исботлайди. Шу муносабат билан Самарқанд давлат университетининг Мирзо Улуғбек мадрасаси вориси сифатида шаклланганлигига 600 йил тўлишини республикада қизғин нишонлаш юзасидан бошланган ишлар хайрли ва буюк мақсадлар сари етаклайди.\nЮқоридаги фикрлар Самарқанд Давлат университети Мирзо Улуғбек мадрасасининг вориси эканлиги ва унинг 600 йиллигини нишонлашга асос бўлади. Бу борада муаллифнинг фикрларига тўлиқ қўшилган ҳолда уни қўллаб қувватлаймиз.\nГерманиянинг Лейбниц Қишлоқ хўжалиги\nландшафтларини ўрганиш тадқиқот\nмаркази етакчи мутахассиси.


Зарина Низомиддинова оиласи, услуби ва нимадан қўрқиши ҳақида...\nДобавлено: 13.06.2016, 11:22\nЯнги “Қисқа ва лўнда” деб номланган лойиҳамизда машҳурларнинг қизиқишлари ҳақида билиб олишингиз мумкин.\nЛибос танлашда доим қомат мос бичимларга эътибор бераман. Бошқаларга ҳам шуни тавсия этаман. Гардеробимда кенг бичимдаги кўйлаклар деярли йўқ. Шунингдек, машҳур брендларнинг кийимларини ҳам камдан кам ҳолларда кияман, ўзим фасон ўйлаб тўпиб, тиктиришга одатланганман.\nБолалигимда ҳеч нарсадан қўрқмайдиган жуда шўх қиз бўлганман. Аммо ёшим улғайгач, қоронғуликдан жуда қўрқадиган бўлдим. Айниқса, кутилмаганда уйда чироқ ўчиб қолса, ваҳимага тушиб қоламан.\nТаомномамда гўштли таомлар кам. Масалан, мастава, мошхўрда ёки ошни ҳам гўштсиз ейман. Салатларга ҳам товуқ ёки балиқ гўшти қўшишни маъқул кўраман.\nМоника Белуччи ва Одри Хепберннинг ижоди, ташқи кўринишига жуда ҳавас қиламан. Ҳатто ўзимни тутишда ҳам шу икки актрисага бироз тақлид қилганман (кулади).\nЎғлим Темурхон иккинчи синфни битирди. Насиб қилса, яна икки ўғил ва бир қизим бўлишини ният қилганман. Шунда уч ўғилнинг ичида бир қизим маликалардек эрка бўлиб ўсади. Ҳатто уларнинг қайси касбни эгаллашишларини ҳам режалаштириб қўйганман. Масалан, битта ўғлим албатта спортчи бўлади. Уни чемпион бўлишини орзу қиламан. Қолган фарзандларим эса чет элда ўқиб ўз касбининг малакали мутахассислари бўлишади.\nЮз ва соч парваришида оддий муолажаларни қўллайман. Сочимга икки ҳафтада бир марта қаттиқ ва тухум сариғини суртиб тураман. Момоларимиздан қолган бу рецепт жуда фойдали. Турли тадбир, тасвирга олиш ишларида профессионал пардоздан фойдаланман, лекин кундалик ҳаётда фақат лаб бўёғи билан кифояланаман.\nИшдан, ҳаётий ташвишлардан чарчаган пайтларим ёки депрессияга тушганимда саёҳат қилишни яхши кўраман. Аммо бу йил ёзни хорижда ўтказиш ниятим амалга ошмайдиган кўринади, чунки ижодий ишлар билан бандман. Саёҳат учун фақат иссиқ мамлакатларни танлайман. Табиатан совуққа йўқроқман...


13:00 / 30.05.2020 1591 pdf Ўқиш режими + -\n«Албатта, Аллоҳ зикр қилинса қалблари ларзага келадиган, уларга оятлари тиловат этилса иймонларини зиёда қиладиган ва Роббларига таваккул қиладиганларгина мўминлардир» (2-оят).\n«Аллоҳ зикр қилинса қалблари ларзага келадиган»лар... мўминлардир.\nДемак, мўминни ажратиш учун Аллоҳ таолони зикр қилиш керак экан. Аллоҳ таоло зикр қилинганда қалбини титроқ босиб, Ундан қўрқиб турган одам мўмин бўлади. Яъни, бирон ишни Аллоҳ таоло буюрган, қилиш керак, дейилса, Аллоҳ таолодан қўрқиб ўша ишни бажаришга киришган одам мўмин бўлади.\nҲа, иймон келтирганларнинг қалблари Аллоҳ таолонинг зикри ила ором топади. Чунки у қалблар ўзларининг Аллоҳ таолога доимий боғлиқ эканларини ҳис этадилар. Чунки бу қалблар дунёдаги ҳамма нарса Аллоҳ таолодан эканини яхши биладилар. Аллоҳ таолодан ўзганинг қўлидан ҳеч нарса келмаслигини ҳам яхши биладилар. Бу дунёю у дунёнинг саодати Аллоҳ азза ва жалланинг ихтиёрида эканини яхши биладилар. Шундай бўлганидан кейин нега Аллоҳ таолонинг зикри ила қалблари ором топмасин?!\nУшбу ояти каримадан кўриниб турибдики, Аллоҳ таолонинг биру борлиги ҳамда чексиз қудрати ва бошқа комил сифатларини тўла англаб етиш учун ибодат, зикр ва тафаккур лозим экан. Бири бўлиб, иккинчиси бўлмаса ҳам, иш битмас экан. Аллоҳ таолони тик турган, ўтирган ва ёнбошлаган ҳолларда зикр қилиш даражаси улуғ даража бўлиб, инсон ибодатда олий мақомга эришгандагина ушбу даражага кўтарилади.\nЗокирларнинг имоми бўлмиш Расулуллоҳ соллаллоҳу алайҳи васаллам ҳам зикрга оид кўп нарсаларни баён қилганлар.\nУлардан баъзиларини келтириб ўтамиз.\n«Аллоҳ азза ва жала: «Мен бандам Мен ҳақимда нима гумон қилса, ўшандоқман. У Мени зикр қилган чоғда Мен у биланман. У Мени ёлғиз зикр қилса, Мен ҳам уни ёлғиз эслайман. У Мени жамоат ичида зикр қилса, Мен ҳам уни унинг жамоатидан яхшироқ жамоат ичида эслайман. Агар у Менга бир қарич яқинлашса, Мен унга бир аршин яқинлашаман. Агар у Менга бир аршин яқинлашса, Мен унга бир қулоч яқинлашаман. Агар у мен томон юриб келса, Мен у томон югуриб бораман», деди».\n«Аллоҳ зикр қилинадиган уй билан зикр қилинмайдиган уйнинг мисоли худди тирик ва ўликка ўхшайди», дедилар».\nКим бир кунда юз марта «субҳаналлоҳи ва биҳамдиҳи», деса, унинг хатолари ҳатто денгиз кўпикларича бўлса ҳам, ўчирилади», дедилар».\nMuslimbek 17:05 / 09.06.2020\nАллоҳ табораку таолони қандай зикр қилиш кераклигини билиб олдим.\n15:00 / 29.05.2020 1139\n11:11 / 30.05.2020 1246\n2646 05:00 / 28.02.2017\n2418 05:00 / 06.03.2017\n2369 13:00 / 28.11.2020\nНафсингни тадбир қилишдан халос қил. Сен учун сендан бошқаяъни Аллоҳ таоло бажарган ишни сен ўзинг учун бажармоқчи бўлма.Баъзи инсонлар Бу ҳикматда Ибни Атоуллоҳ давоми...\n2404 05:00 / 01.03.2017


Калава учи мактабдан чиқди « Ўзбекистон Халқ Ҳаракати\nКалава учи мактабдан чиқди\n17 June 2016 - 7:00\nЙигирманчи шох: Калава учи мактабдан чиқди\nҲаммамиз ҳам шу осмон остида, шу тупроқ устида бирга-бирга яшаб келяпмиз. Кўз ўнгимизда юз бераётган бу ишларни кўриб, билиб юрибмиз. Гарчи адабиётдаги тажоҳули ориф (билиб билмасликка олиш) санъатини ҳаётимизда оммавий равишда қўллаб миқ этмай юрган, камчиликларни ўзаро очиқ муҳокама қилмаётган бўлсак-да, мияларимизни: “Наҳот шу даражага тушдик?! Жамият бурнигача ёлғонга ботди ‒ ўнгда ёлғон, чапда ёлғон, тепада ёлғон, пастда ёлғон: бор нарсалар йўқ дейиляпти, йўқ нарсалар бор этиб кўрсатиляпти… Ва ҳамма буни билиб турибди, лекин миқ этмайди! Эс-ҳушимизни шу қадар еб қўйдикми?! Кап-катта одамлар нима қилаётганини ўзи билмайдими?!” каби ўйлар тинимсиз кемириб келади.\nБу каби оғир саволлар исканжасида сиқилиб, бошим гангиб, калавам чуваланиб, учини ҳеч қаердан тополмай юрган кунларимда ниҳоят бу зорманда уч лоп этиб… мактабдан чиқиб қолди.\nИкки ўғлим бир мактабда, икки қизим бошқа бир мактабда ўқиди, кенжа қизим ҳамон ўқияпти. Тўнғичим 1-синфга борганидан то кенжам битиргунича ўтадиган вақтни қўшиб ҳисобласам, умримнинг йигирма олти йили ‒ чорак асрдан кўпи мактаб ҳаётига чамбарчас боғлиқ, ёнма-ён кечяпти. Бунинг устига ўзим ўқиган ўн йилни ҳам қўшсам…\nХуллас, мактабдаги ҳар бир ўзгариш йилма-йил кўзим ўнгида юз берди десам бўлади. Аммо ҳозир у ўзгаришларни ипидан-игнасигача ёзиб чуқур кетмайман, боласи мактабда ўқиган ва ўқиётган ҳамма билади уларни. Шу кунларда юз берган биттагина воқеани айтаман.\nКузатишимча, йил ўтган сайин энг катта ўзгариш ота-оналар йиғилишларида бўлди. Ўзимиз ўқиган даврдаги ота-оналар йиғилишларини эсламай қўяқолай, советни қўмсаяпти деб ўйлашлари мумкин. Тўнғич ўғилларим ўқиган дамларда ҳам бундай йиғилишларда кўпроқ болаларнинг давомати, ўзлаштириши, хулқи муҳокама этилар, у-бу тадбирларга пул тўплаш ҳақида хижолатлик билан айтилар эди. Бир озгина, онда-сонда…\nЭнди ота-оналар йиғилиши фақат пул ҳақида кечяпти: унга бер, бунга тўпла! Ҳеч ким хижолат ҳам бўлмайди ‒ улар сўрайвериб, биз беравериб ўрганиб бўлдик! Яқин ўн йилдан бу ёғида болаларнинг билими ҳақида умуман сўз очилмай қўйди.\nМактаб соладиган “ихтиёрий” солиқларининг отлари: “фаррошга”; “синф жамғармасига”; “мактаб жамғармасига”; “синф таъмирига”; “мактаб таъмирига”; “пардага”; “гулга”; “устозлар кунига”; “устознинг туғилган кунига”; “бошланғични тугатган устозга тилла совға”; “қўшимчага”; “инглиз тилига”; “ўрис тилига”; “она тили ва адабиётга”; “математикага”; “пахтага умумий ёрдам”; “пахтага бораётган устознинг чиқимлари учун”; “шанба куни мактабга бормасликка” ва ҳоказо… Булардан ташқари, болалар нашрларига обуналар ҳам бор (Лекин у нашрлар уйга келмайди, болалар кўпи кўрмайди ҳам)…\nОллоҳга шукр, бу солиқларни тўлаб турибмиз. Ҳарҳолда боламиз ўқияпти, ўртоқлари олдида камситилмасин деб ҳам сўралган заҳоти, қарз олиб бўлса-да, вақтида ўтаяпмиз. Илож қанча, кўпга келган тўй деймиз, ғингшисак ҳам-мингшисак ҳам берамиз-да. Дунёда энг демократик деб мақталган Конститутсиямиздаги “Ўзбекистон Республикасида таълим текин” деган қоидани тоғорадаги мағзавага қўшиб аллақачон кир ўрага тўкиб ташлаганмиз.\nКеча тўртинчи синфда ўқийдиган кенжа қизим қизиқ гап кўтариб келди:\n‒ Мактабимизга текширувчилар келаркан. Бугун шунга тайёргарлик қилдик, ‒ деди.\nДарров хаёлимизга синф хона ва мактабнинг тозалиги келди.\n‒ Йўқ, ‒ деди қизим, ‒ ҳаммаёқ ўзи шундоғам тоза. Биз устоз билан текширувчиларнинг саволларига нима деб жавоб қилишимиз кераклигини машқ қилдик.\nХуллас гап бундай:\nУстоз болаларни тўплаб, уларга “Ўзбекистон Республикасида таълим текин”лиги, болаларнинг бу ҳуқуқи Асосий Қонун билан кафолатлангани ҳақида пича маъруза қилибди. Сўнгра: “Бордию текширувчилар сизлардан қўшимча дарсларга пул тўпланяптими деб сўраб қолса, йўқ-йўқ-йўқ, деб жавоб қилинглар, бўптими?! Пардагами, таъмиргами, устозлар кунигами, ишқилиб нимага бўлса ҳам, устозларинг сизлардан пул тўплайдими деб сўраса, бир хил қилиб: “Йўқ-йўқ-йўқ!” деб жавоб қилинглар, хўпми?!” деб тайинлабди. Болалар бир овоздан “Хўп!” дейишибди. Яна уч-тўрт марта ўргатибди. Кейин, қани, энди синаб кўрамиз деб йўлакка чиқиб кетиб, сал ўтмай “текширувчи” қиёфасида кирибди. Ва…\n‒ Қани, болалар, айтинглар-чи: “Қўшимча”га деб устозларинг сизлардан ҳеч пул тўпладими? – деб сўрабди “қитмирлик билан”.\nБолалар бир овоздан жувур-жувур қилиб:\n‒ Йўқ-йўқ-йўқ, бизда қўшимча дарслар текинга ўқитилади! ‒ дейишибди.\n“Текширувчи” мамнун қиёфада яна бошқа “солиқ”ларнинг ҳам отини битта-битта айтиб сўраб чиқибди. Болалар ҳар гал адашмай бир хил:\n‒ Йўқ-йўқ-йўқ, бизда ҳаммаси яхши! ‒ деб жавоб қилаверишибди.\nОхирида “текширувчи” тағин бир марта синф хонасидан йўлакка чиқиб, энди ўзларининг устозлари бўлиб қайтиб кирибди ва шогирдларини алқабди:\n‒ Маладес, болаларим! Мени ҳам, ўзларингни ҳам уялтирмадиларинг! Мактабимиз юзини ерга қаратмадиларинг! Биз сизлар билан фахрланамиз! ‒ дебди…\nЭй Оллоҳ, уйда мен боламни тўғриликка тарбиялайман деб тиришиб ётсам-у, мактаб тарбиясига боқинг! Билим олсин, илғор одам бўлсин деб мактабга юборсам, улар нимани ўргатяпти?! Уялтирмабди эмиш! Мактаби юзини ерга қаратмабди эмиш! Бутун мактаб улар билан фахрланармиш! Фахрланиш тугул, уятдан ер ёрилиб тагига кириб кетмайдими бунақа мактаб!\nАлбатта, бу ишнинг ёмонлигини, ҳаромлигини, ёлғонлигини қизимга ётиғи билан тушунтирдим. Аммо… жамиятим учун, эртамиз учун хавотирга тушдим. Мактабда бундай ёлғонларга ўргатилган бола эртага улғайиб жамиятга чиқса, нима қилади?! Шулардан биттаси балки мамлакатни бошқарар! Болалигида ўйин бўлиб туюлган бу кичик ёлғонлар улар ўсиб, вояга етиб, ҳар бири бир ишнинг бошига кечганида потир-потирлаб катта ёлғонларга айланиб кетмайдими?! Шўрлик юртимга ҳозирги ёлғонлар ўзи етмасмиди?! Энди келажакда ҳам ёлғон борми бош-шимизга?!\nАслида, қизимнинг мактабидан хафа бўлмасам ҳам бўлади. Йигирма йилдан бери “мустақил” Ўзбекистон “мактаби”да айни шундай тарбия бериб келиняпти-ку!\nМактабларимизга текширувчи келиб турганидек, онда-сонда Ўзбекистонга ҳам чет эллардан қанақадир текширувчилар келади, халқимиздан ҳол-аҳвол сўрайди. Биласизлар, четэлликлар ўзимизнинг текширувчилардан ўн чандон, юз чандон қитмир бўлади, айланма саволлар бериб тилимиздан тутишга уринади:\n“Ўзбекистонда инсон ҳуқуқлари бузиляпти дейишяпти ‒ шу тўғрими?”\nУ ярамаслар қитмир бўлса, биз ҳам анойи эмасмиз! Улар шохида юрса, биз баргида юрамиз! Улар Оксфордда ўқиган бўлса, биз “Мустақил Ўзбекистон” дея аталмиш катта ва олий мактабнинг тузини ялаганмиз! Унақа четэлликлар билан қандай гаплашиш машқини роса олганмиз! Бундан баттар нарсани сўрамайдими! Ҳушёрликни қўлдан бермаймиз:\n“Йўқ-йўқ-йўқ, бизда ҳеч бир ҳуқуқимиз поймол этилмайди ‒ ҳаммаси гўзал!” деб жавоб қиламиз жўр бўлиб.\n“Сўз эркинлиги бўғилмаяптими?”\n“Йўқ-йўқ-йўқ, бизда ҳамма эркинлик бор ‒ нима десак деб ётибмиз!”\n“Дин тазйиқ остидаймиш?..”\n“Йўқ-йўқ-йўқ, бизга шахсан Юртбошимиз ташаббуслари билан тўла диний ҳуррият берилган ‒ эминликда, эркинликда барча диний ибодатларимизни адо этиб юрибмиз! Ҳайитларимиз дам олиш кунлари деб эълон этилган!..”\n“Ўзбекистонда демократия йўқ дейишади, халқ яккаҳокимлик билан бошқариларкан…”\n“Йўқ-йўқ-йўқ, ким айтган бўлса, бекорларнинг бештасини айтибди ‒ бизда дунё ҳавас қилса арзийдиган демократик тамойиллар ишлаб чиқилган ва ўша бўйича яшаяпмиз! Ишонмасаларинг, Конститутсиямизни ўқиб кўринглар!”\n“Бирлашган миллатлар ташкилотига Андижонда тинч аҳоли қирилгани ҳақида шикоятлар тушди”.\n“Йўқ-йўқ-йўқ, бизда ҳаммаёқ осойишта! Улар тинч аҳоли эмасди, қандайдир қора кучлар эди. Оқим эди. Шўрванинг кўпиги эди. А так, халқимиз кўпи доно сиёсатдан рози яшаб келяпти!”\n“Мажбурий меҳнат-чи? Етти ёшдан етмиш ёшгача ҳамма пахта теримига зўрлаб олиб чиқиларкан?”\n“Йўқ-йўқ-йўқ! Қайси нонкўр айтди?! Бизда унақа гап йўқ. Болалар ўзларининг ота-оналарига ёрдамга бирда-ярим чиқмаса… Ишчилар, ўқитувчилар, дўхтирлар, талабалар онда-сонда чиқиб туришади, лекин чиста кўнгил ихтиёри билан! Қаттиқ талаб этишгани учун давлатимиз ҳам йўқ дея олмай қолади…”\nБошқа нима дейман? Хуллас, шунақа гаплар-да…\nЭй Оллоҳ, бизларга совет даврида нималарни кўрсатган бўлсанг кўрсатдинг, энди наслларимизни “мустақиллик”нинг бунақа ёлғон ва қалбакиликларидан асра! Ўзинг меҳрибонсан, дуоларни қабул қилувчисан!


Расулуллоҳ соллаллоҳу алайҳи ва салламга уммат бўлиш энг улуғ неъмат — KUKALDOSH.UZ\nАллоҳ таолонинг биз бандаларга берган неъматлари жуда кўп. Биз бу неъматларни санаб саноғига, шукр қилиб бу неъматлар шукронасини адоғига етказа олмаймиз. Ана шундай неъматлардан бири Аллоҳ таоло бизни Муҳаммад сoллaллоҳу алайҳи васалламнинг умматидан қилганидир. Бунинг улуғ шарафлигига сийрат китобларини ўқиш асносида амин бўламиз.\nРасулуллоҳ сoллaллоҳу алайҳи васаллам умматлари устида жуда қайғурардилар. Ҳудди, она ўз боласига қандай қайғурса ана ўшандай умматлари устида ғам чекар эдилар. Балки у зот сoллaллоҳу алайҳи васаллам умматларига онаданда меҳрибонроқ эдилар. Ҳаттоки асир тушган мушрикларга ҳам раҳм қилардилар.Биринчи уларни иймонга чақириб кўрар, агар иймон келтиришмаса исломга қарши гапирмаслик шарти билан уларни озод қилиб, уларга раҳм қилар эдилар. Яна меҳрибонликлари тимсоли сифатида Тоиф воқеаларини мисол қилиб келтиришимиз мумкин. Тоиф сафарида у зотни тошбўрон қилишди. Ваҳоланки Росулуллоҳ сoллaллоҳу алайҳи васаллам Тоиф аҳлига иймонга келишни, Аллоҳга ҳеч нарсани ширк желтирмасликни таклиф қилгандилар ҳалос. Шундан сўнг Аллоҳ таоло Тоиф аҳлининг ҳалок бўлиши ёки омон қолиши ихтиёрини Росулуллоҳ сoллaллоҳу алайҳи васалламга топширди. Аммо у зот соллaллоҳу алайҳи васаллам Тоиф аҳлига раҳм қилиб меҳрибонлик кўрсатдилар, уларга бир ёмонликни исташ ўрнига уларни дуо қилдилар. Энди ўйлаб кўринга, Ўзларига зулм қилган қавмга раҳм қилган зот қандай қилиб ўз умматларига меҳрибонлик қилмайдилар?\nРосулуллоҳ сoллaллоҳу алайҳи васаллам дуо қилиб ўзларини олдиларидаги саҳобийларга, нафақат саҳобийларга балки келажакда келадиган умматлари учун ҳам офиятни, нажотни сўрар эдилар. Қуйидаги ҳадисда эса умматлаи учун заҳира қилиб олиб қўйган энг катта дуолари тасвирланган.\nНабий сoллaллоҳу алайҳи васаллам: “Ҳар бир Набийнинг қабулида шак йўқ дуоси бўлади. Барча Набийлар ўз дуоларини (бу дунёда) қилиб бўлдилар. Мен ўз дуойимни қиёмат куни умматимга шафоат бўлиши учун беркитиб қўйганман. У менинг умматимдан Аллоҳга ҳеч нарсани ширк қилмай ўлганларга, албатта, етгувчидир”,-дедилар. (Икки шайх ва Термизий ривояти)\nБу ҳадисдан Набий сoллaллоҳу алайҳи васалламга Роббилари томонидан қабул бўлишига шак-шубҳа йўқ бўлган дуо берилганини, Набий сoллaллоҳу алайҳи васаллам эса бу дуоларидан ўзлари учун эмас, аҳли оилалари учун эмас балки умматларини шафоат қилиш учун фойдаланганларини англаймиз. Бундай уммат ғамини яна қайда кўришимиз мумкин?\nАллоҳ таоло Набий сoллaллоҳу алайҳи васалламга Зуҳо сурасининг 5-оятини нозил қилди:\nوَ لَسَوْفَ يُعْطِيْكَ فَتَرْضَى\n“Яқинда Роббингиз Сизга (шундай неъматлар) ато этурки, Сиз (у Илоҳий марҳаматлардан) рози бўлурсиз”.\nШунда у зот сoллaллоҳу алайҳи ва саллам: “Умматимдан бирортаси дўзаҳда бўлса рози бўлмайман”,-дедилар. Субҳаналлоҳ!!! Бизнинг аҳволларимиз ҳабибимизнинг бундай эътирофларига арзирмикан? Бундай ҳадисларни ўқиб инсоннинг кўзига ёш келади, қалби титрайди. Беихтиёр ҳозирги кундаги у зотнинг суннатларига беэътиборлик, у зотнинг кўрсатмаларига амал қилмаслик натижасида пайдо бўлган турли хил жамият иллатлари кўз олдимизда гавдаланади. Бундай пайтда ҳар бирларимиз “Расулуллоҳ сoллaллоҳу алайҳи васаллам учун нима қилаяпмиз?”, “У зотга саловат айтаяпмизми?”, “У зотнинг суннатларига амал қилаяпмизми?”, “У зотнинг сийратларини ўрганаяпмизми?” деган саволларни ўзимизга берган ҳолимизда у зотга ғоибдан қаттиқ муҳаббат қўйишимиз керак. Зеро, у зотга муҳаббат қўймагунча комил мўмин бўла олмаймиз. Аллоҳ таоло ҳаммаларимизга Росуллуллоҳ сoллaллоҳу алайҳи васаллмга нисбатан саҳобий розияллоҳу анҳумларникидек муҳаббат, ҳарислик ато этсин!!!\nюрти талабаси Хушвақтов Абдулҳай\nҲикояларда акс этган 40 оят: Ёмонликни яхшилик билан даф қилиш\nПайғамбар соллаллоҳу алайҳи васалламнинг баъзи сифатлари (Шамоилул Мустафо)


2 й. аввал\tБез рубрики\nПрезидент Шавкат Мирзиёев зиёлилар билан учрашувда тўйларни ихчамлаштириш борасида кўрсатмалар берди. Ўзбек халқини кўкартирмаётган тўй бир масала бўлса, жиддий эътибор қаратиш керак бўлган яна бир мавзу ана шу тўйлар, турли маросимлар ва кундалик турмушдаги ичкиликбозликдир. Пойтахт, водий тўйлари одатда ичкиликбозликдан ҳоли ўтади. Шахсан мен бунга гувоҳ бўлмаганман. Лекин бошқа жойларда, айниқса воҳада тўйга борган одам […]\n2 й. аввал\tМулоҳаза\nОхирги вақтлар интернет қарама-қарши ахборотларга тўлиб-тошди. Одам қайси бирига ишонишни, кимнинг ахборотини тўғри деб қабул қилишни билмай қолади ҳам. Шу билан бирга, айрим турдаги ахборотларга расмий жавоб ёки муносабат билдирилмаслиги, жимлик ва мавҳумлик ҳам киши иккилантириб қўяди. Қилмиши фитна-фасод тарқатиш, оддий одамларда давлат ва ҳукуматга нисбатан норозилик, ишончсизлик кайфиятини уйғотишдан иборат бўлган номининг ҳам, ўзининг […]\nИлтимос, ота-оналар, болангизга қўй деманг. Майли шўхлик қилсин, эҳтимол безорилик қилар, гапингизга кирмас, нотўғри йўлдан кетаётгандир, аммо, нима бўлганда ҳам унга қўй деманг. Ундай қилма, у билан дўстлашма, бу йўлдан борма, денг, майли, бироқ «қўй» деган сўзни ишлатманг, илтимос. Одам бир сўзни ҳадеб эшитаверса у бутун вужудига сингиб, ҳатто ҳужайраларида ҳам у акс-садо бераркан. Болага […]\nНикита Макаренконинг «маънавият» ҳақидаги мақоласи сўнгги вақтларда интернетнинг ўзбек сегментида энг кўп муҳокама қилинган мавзулардан бирига айланди. Бу мақола ва «маънавият» атрофида жуда кўп фикр-мулоҳазалар билдирилди. Умумий олиб қараганда мунозаралар одамлар, айниқса ёшлар «маънавият» сўзининг маъносини мутлақо билмаслиги ёки ундан кўнгил айнир даражада безиб кетганини кўрсатди. Бўлар иш бўлди, мақола баҳона маънавиятимиз, савиямиз, ахлоқимизга баҳо бердик, ҳиссиётларга […]\nБлогер ким, блог нима, блогерликдан фойда борми? Блогерлик хоббими, бизнесми ёки касб? Шулар ҳақда… Баъзиларнинг назарида блогер – фақат танқид қилиб, ҳаммага ақл ўргатиб ўтирадиган одам. Мен эса уларни қоронғуда гугурт чаққан одамга ўхшатаман: ҳеч ким кутмаган мавзуни кўтариб чиқиб, барчанинг эътиборини унга қарата олади. Блогерлар чемпионати баҳона Ўзбекистонда ҳам бу мавзу муҳокамалар марказига чиққанидан […]\nСаҳифа 2 дан 38 гача«12345...102030...»Охирги »


Тожикистонда милиция генералининг ўғли қамалди\nХатлон вилоятининг ҳарбий гарнизони суди бу мамлакат чегара кучлари прапоршиги Зиёвуддин Шариповни наркотиклар ноқонуний савдоси билан шуғулланганликда айбдор деб топди ва уни 20 йилга озодликдан маҳрум қилди.\nУнинг шериклари Ички ишлар вазирлиги масъулларидан бири генерал Маҳмадулло Мажидовнинг ўғли Ҳабибулло Мажидов ва Тожикистоннинг Россиядаги элчихонаси собиқ ходимининг фарзанди Хуршед Раҳимов 14 йиллик қамоқ жазоси олди.\nМаҳкама жараёнида Ҳабибулло Мажидов ва Хуршед Раҳимов ўз айбларига иқрор бўлмаган ва суд ҳакамларидан оқлов хукми чиқаришни сўраган.\nАйни пайтда генерал Маҳмадулло Мажидов Ички ишлар вазири Рамазон Раҳимов томонидан огоҳлантириш олгани айтилди.\nСудланганлар шу йил 10-январида Хатлон вилоятининг Қабодиён туман худудида Республика Миллий хавфсизлик ходимлари томонидан ўтказилган махсус амалиёт чоғида қўлган олинган эди. Қўлга олиниш чоғида улардан 109 килограмм наркотик модда топилиб, мусодара қилинган.\nБу жиноий гуруҳнинг яна бир аъзоси, нафақадаги генерал Ҳикматулло Одинаевнинг ўғли Нурулло Одинаевга нисбатан айни пайтда қидирув эълон қилингани билдирилди.


Шаҳарлик келин – Mulohaza.uz\nҲаловат хола кенжа ўғли Эркинжонга шаҳардан келин олаётганини эшитган қўни-қўшнилар «Ўзлари гапга етарман кайвони аёл бўлса, «дом»да ўсган қизни келин қилиб, қариган чоғларида рўзғорнинг ишларини ким қиларкан, қишлоқчилик, сигир-бузоқ, ўчоқ-тандирга қараш нима бўлади?..» деб гап қилишган эди. У бу гапларни ичига ютиб ,»Ўғлим шунга кўнгил қўйди, пешонамда борини кўраман», деб ўйнаб-кулиб тўйни ўтказди. Ўтказдию, ичидаги ҳадик барибир йўқолмади.\n«Чилласи чиққандан кейин кўчага шим кийиб чиқаман деса ёки рўзғор ишларини қилолмайман деб лабини буриб турса, говмишим туғиб ўтирибди, эрта-кеч бир челакдан сут беради. Соққинча қўлимнинг мадори етмайди, келин соғмаса ким соғади? Сигирдан қўрқаман деса-чи? Ўзи мен нима қилиб қўйдим, уй-жойимга эгалик қиладиган кенжа келинни билаги бақувват қишлоқ қизларидан танласам бўлмасмиди, Эркинжонни ҳам бир амаллаб кўрдирардим-да». Ҳаловат холага шу каби ўй-хаёллар тинчлик бермасди.\nСарви келин ўтган йили коллежни тугатган. Соч турмаклаш, пишириқ пишириш, тикиш-бичиш сингари ишларни билади. Аммо сигир соғиш, нон ёпишни умуман кўрмаган. Улар ҳамма нарсани бозордан сотиб олишарди. Кўп қаватли уйда ҳаёт шундай бўлгандан кейин нима ҳам қилсин.\nТўйдан бирон ҳафта ўтгандан кейин, Ҳаловат хола ҳовли супираётган келинининг ёнига келиб, «Болам, секин-секин ўрганаверасиз, қишлоқда яшайдиган аёлларнинг ишлари кўпроқ. Сигир соғади, нон ёпади, кези келганда даладан ўт олиб келади», деди юмшоққина кулиб.\nСарви келин дастлаб довдираб қолди. Челак кўтариб сигирнинг ёнига борган эди, елинига қўлини теккизар-теккизмас тепиб юборди, челак учиб кетди.\nҲаловат хола нонни ёпиб олгач, қолган иккита кулчани кўрсатиб «Келинжон мана шуларни ёпинг, ўрганиб кетасиз», деди. Келин юз-кўзини рўмол билан ўраб, кулчаларни ёпиб, тандир ичига қараса, шунча жой туриб икки кулчани устма-уст ёпиб қўйган эди.\n– Ойижон бунча уқувсиз бўлмасам, ҳеч ишни эплолмаяпман-ку, – деди йиғламсираб ораси оппоқ пишган кулчаларни кўрсатиб.\n– Қўйинг, ҳафа бўлманг, ҳали ҳаммасини ўрганиб кетасиз. Сиздек пайтимда мен ҳам кўп қийналганман. Одам қилган ишни одам қилади. Фақат қунт билан, чин юракдан қилиш керак, – дея келинини юпатди Ҳаловат хола.\nЭртасидан бошлаб келинчак астойдил ишга киришди. Тонг қоронғисида Ҳаловат холанинг кўйлагини кийиб, рўмолини ўраб сигирнинг ёнига борган эди, сигир бузоғини ялаганча индамай турди. Бир пасда ярим челак сут соғилди. Севиниб кетганидан сигирнинг бўйинларини силаб, эркалаб қўйди. Келиннинг ҳаракатларини узоқдан кузатиб турган қайнона ўзини кўрмаганга олди ва ички бир севинч билан уйга кириб кетди.\nСарви келин янги соғилган сутдан ширчой пишириб келганида хола узундан узоқ дуо қилди ва кулимсираб турган ўғлига қараб «Барака топгур қудам яхши қиз ўстирган экан, келиним уй ишларини бирма-бир қўлимдан олаяпти», деди хурсанд бўлиб.\nОшхонадан чиққан овқат қолдиқларини ва сабзавот пўчоқларини ахлат қутига ташлаётган келинни хола ёнига чақириб, сирли бир нарса айтаётгандек паст овозда «Келинжон, овқат қолдиқлари билан пўчоқларни эски қозончада бир паст қайнатсангиз товуқлар учун юмшоққина овқат бўлади», деди. Тўғрида, уч маҳал дон беришнинг ўзи бўладими? Ҳафтага қолмай озмунча дон кетадими? Сарви келин товуқларга эрталаб дон, тушликка қайнатилган аралаш овқат, кечки пайт майса ўтлардан тўғраб берадиган бўлди.\nКелинчак ўзининг қилаётган ишларидан завқланарди, қайнонаси ва эрининг хурсанд бўлаётганини кўриб, янада яхшироқ ишлар қилгиси келарди. У учун битта жумбоқ қолганди, у ҳам бўлса нон пишириш. Ҳаловат хола бир куни қизиникига кетди. Ҳовлида ёлғиз қолган келин сурпа ёзиб, нон қилишга аҳд қилди. Тўрт коса ундан хамир қорди. Хамирга озгина сут ва ёғ қўшди. Обдан мушлагандан кейин зувалачалар ясаб, оширишга қўйди. Тандирнинг кулини олиб, ўтин қалади. Хамир кўпчиб, яхши етилгандан кейин, оловни ёқди. Қайнонасига ўхшаб тандир оқаргандан кейин 10-15 дақиқа чўғ тафтининг пасайишини кутди.\n«Тандирнинг ичидаги олов ёниб бўлгандан кейин, юзингга тафти урилмаса нонни ёпавер» деган эди Ҳаловат хола. Келин енгча-рапидаларни шошмасдан кийиб, ўзини эркин қўйиб » Бисмилло» деб биринчи нонни ёпди. Қараса, қўли келишаяпти. Кейин иккинчисини, учинчисини…\nДастлабки ёпилган нонларнинг юзи қизара бошлади. Ҳовучига сув олиб сепди, нон ялтиллади. 10-15 дақиқадан кейин нонлари қизариб, пишиб қолибди. Охирги нонни узаётганда дарвоза очилиб Ҳаловат хола кириб келди.\nВой, пазанда келинимдан ўргилай, нон қилиптими? Ўхў, нонларнинг чиройлилигини қаранг. Хола илдамлаб тандир ёнига келди ва қип-қизил пишган нонларни саватга солаётган келинини дуо қилди, «Умрингиздан барака топинг, қўшганингиз билан қўша қаринг».\nБиринчи пиширган нонингизни қўшниларга улашамиз. Шаҳарлик келин пиширган нонни кўриб қўйишсин.\nҚайнона-келин бирдай қувонарди, бири рўзғор ишларини уддалай олганидан, бири эса келин бобида омади юришганидан…\nКўрилган : 694


Обама Ассадни кимёвий қурол қўллашдан огоҳлантирди\nАҚШ президенти Барак Обама душанба куни, агар Сурия президенти Башар Ассад кимёвий қурол қўллайдиган бўлса, Қўшма Штатларнинг Суриядаги зиддиятга бўлган муносабати тубдан ўзгариши ҳақида баёнот берди.\nОбамага кўра, Сурияда мавжуд бўлган кимёвий қурол заҳираларининг ҳар қандай ҳаракати ҳарбий аралашув дохил “ёмон оқибатлар”га олиб келиши мумкин.\nҲуқуқ фаолларидан олинган маълумотларга кўра, душанба куни Сурияда 100 га яқин киши ҳалок бўлган. Уларнинг кўпчилиги пойтахт Дамашқнинг айрим мавзеларида ҳамда мамлакат шимолидаги Ҳалаб шаҳрида амалга оширилган ҳаво ҳужумлари чоғида нобуд бўлган.\nЯкшанба куни Сурия бўйича халқаро элчи Лахдар Браҳими “Франция-24” телеканалига берган интервьюсида мамлакатда фуқаролик уруши бўлаётганини эътироф этганди. Сурия Ташқи ишлар вазирлиги бу баёнотни рад этиб, Браҳимини “фитначилар раҳбари” деб атади.\nРасмий Дамашқ Сурияда юзага келган тўқнашувларда ҳали ҳам хорижий давлатлар қўллови асосида ҳаракат қилаётган "қуролли террорчи гуруҳлар"ни айблаб келмоқда.


Ташкент, Узбекистан (UzDaily.uz) -- Футзал бўйича Осиё чемпионатига тайёргарлик кўраётган Ўзбекистон футзал терма жамоаси 22-24 явнарь кунлари Қозоғистоннинг Олмаота шаҳрида ўзининг навбатдаги йиғинини ўтказади.\nХосе Мария Мендес бош мураббийлигидаги Ўзбекистон терма жамоаси мазкур йиғин давомида 22 ҳамда 23 январь кунлари мезбон – Қозоғистон футзал терма жамоасига қарши иккита ўртоқлик учрашувида майдонга тушади, хабар беради ЎФФ.\nТерма жамоа делегацияси 21 январь куни Олмаота шаҳрига жўнаб кетади ва 24 январь куни Тошкентга қайтади. Мазкур йиғин давомида терма жамоа мураббийлар штаби Осиё чемпионати олдидан ўйинчиларнинг функционал тайёргарлигини кўздан кечиришни ва терма жамоа таркибининг асосини ташкил қилувчи ўйинчиларнинг ҳолатини текширишни мақсад қилган.\nФутзал бўйича Ўзбекистон терма жамоаси шундан сўнг тайёгарликни Тошкентда давом эттиради ва режа бўйича Осиё чемпионатига тайёргарлик кўради.\nФутзал бўйича Ўзбекистон терма жамоасининг Олмаота шаҳридаги йиғинида иштирок этадиган таркиби:


Тошкент кимё-технология институти 2016 йилда Давлат тест маркази томонидан институтга 5 йил муддатга аттестациядан ўтди деб топилган ва ОТ№000087 серия рақамли давлат аттестациясидан ўтганлиги тўғрисида Сертификат берилган.\nҲозирда институтда 6 та факультет – “Қўнғирот маҳсус сиртқи бўлими”, “Ёқилғи ва органик бирикмалар кимёвий технологияси”, “Ноорганик моддалар кимёвий технологияси”, “Озиқ-овқат маҳсулотлари технологияси”, “Менежмент ва касб таълими”, “Виночилик технологияси ва саъноат узумчилиги” факультетлари ва 26 та кафедрала мавжуд.\nТошкент кимё-технология институтида 577 нафар малакали профессор-ўқитувчилар талабаларга таълим-тарбия бериб келмоқдалар. Улардан 44 нафари (2017 йилда 41 та) фан доктори ва профессорлар, 131 нафари (2017 йилда 124 та) фан номзодлари ва доцентлардир. 2017 йилда институтнинг илмий салоҳияти 42% ташкил этган бўлса айни вақтда 43,2% ни ташкил этади.\nОхирги 3 йилда 94,8% профессор-ўқитувчилар малакасини оширган, қайта тайёрловдан ўтганлар.\nЎқув-лаборатория хоналарининг умумий майдони 15230 кв.м. Лаборатория жиҳозлари билан таминланганлик даражси 85%.\nТаълим йўналиши, мутахассисликлари бўйича чет тилида ўқитиладиган фанлар 2017 йилда 19 та ташкил этган бўлса, 2018 йилда 23 тани ташкил этади.\nБакалавриат таълим йўналишлари сони 16 та, талабалар сони 4335. Магистратура мутахасиссликлари сони 24 та, талабалар сони 394, ҳорижий талабалар сони 2017 йилда 7 та, 2018 йилда эса 13 та (Қозоғистон, Россия, Туркманистон), ҳорижий олий таълим муассасалари билан академик алмашув дастурида иштирок этган талабалар сони 2017 йилда 2 та, 2018 йилда эса 37 тани ташкил этади.\nТалабаларни турли хил олимпиада ва нуфузли танловларда совринли ўринларни қўлга қиритган ва мукофотларга сазовор бўлган талабалар салмоғи 2017 йилда 11 та, 2018 йилда 23 тани ташкил этади.\nДунёнинг нуфузли 1000 талигига қирувчи олий таълим муассасаларида ўқув машғулотлар ўтқазган профессор-ўқитувчилар сони 2017 йилда 2 та, 2018 йилда эса 13 та, докторлик диссертациясини ҳимоя қилиш самародорлиги 2017 йилда 13 та, 2018 йилда 31 та, ҳалқаро илмий журналларда чоп этилган илмий мақолалар сони 2017 йилда 143 та, 2018 йилда 149 та, Республика илмий журналлардаги илмий мақолалар сони 2017 йилда 101 та, 2018 йилда 147 та, хорижий илмий тадқиқот марказлари грантлари ва ҳорижий илмий фондлари буюртмалари ҳисобига 2017 йилда 35 340 АКШ $, 2018 йилда олинган маблағлар 157 547 АКШ $, давлат грантлари асосида ўтқазилган тадқиқотлардан олинган маблағлар 2017 йилда 1 861 794 сум бўлса, 2018 йилда эса 2 335 622 000 сум, соҳалар буюртмалари асосида ўтқазилган илмий тадқиқотлардан 2018 йилда олинган молиявий маблағлар 297 123 780,6 га тенг.\nЧоп этилган монографиялар сони 2017 йилда 13 та, 2018 йилда 17 та, патентлар сони 2017 йилда 10 та, 2018 йилда 11 та, ёзиб тайёрланган ва белгиланган тартибда рўйхатдан ўтқазилган дарсликлар 2017 йилда 10 та, 2018 йилда 19 та, ўқув қўлланмалар 2017 йилда 13 та, 2018 йилда 15 та, хорижий ўқитувчилар 2017 йилда 4 та, 2018 йилда 24 та, ҳорижий ОТМ билан ҳалқаро конференциялар, семинарлар, илмий ёки ўқув лойихаларда иштирок этган талабалар ва ўқитувчилар сони 2017 йилда 20 та, 2018 йилда 70 нафарга тенг.\nТошкент кимё-технология институтида Ўзбекистон Республикаси Президенти Ш.М.Мирзиёевнинг Қашқадарё вилоятидаги ташриф давомида берилган топшириғи асосида Тошкент кимё-технология институтининг Шахрисабз филиали, шунингдек, Д.И. Менделеев номидаги Россия кимё-технология университетининг филиали, Белорус давлат технология университети билан қўшма факультетлар ташкил қилинмоқда. Улар 2019-2020 ўқув йилларидан талабаларни қабул қила бошлайди.\n2018 йил 24 октябрь куни олий таълим соҳасини янада ривожлантириш масалаларига бағишлаб ўтказилган мажлиси баёнида белгиланган вазифалар ижросини таъминлаш мақсадида 2018 йил 24 ноябрда Сайёр камера томонидан институтда ўрганиш амалга оширилди.\nдавоматнинг паст эканлиги;\nлаборатория жихозларининг эскирганлиги;\nталабаларининг битирув малакавий иш мавзуларини билмаслиги;\nталабаларнинг малака амалиётлари бўйича бажариладиган ишлардан тўлиқ хабардор эмаслиги;\nмоддий-техник таъминотининг тўлиқ эмаслиги;\nинститутидаги АРМдаги компьютерларнинг интернет тармоғига тўлиқ уланмаганлиги каби муаммолар аниқланган.\nШунингдек, ОТМлар рейтингини аниқлашда институт қуйидаги:\nҲалқаро кўрсаткичларга кўра профессор-ўқитувчиларнинг илмий мақолаларига («Web of Science», «Scopus», «Google Scholar» ёки бошқа халқаро эътироф этилган базаларда мавжуд бўлган журналлар бўйича) иқтибослар\n2017 йилда 278 тани, 2018 йилда эса 256 (-13) та;\nСоҳалар буюртмалари асосида ўтказилган илмий (илмий-ижодий) тадқиқотлардан 2018 йилда олинган молиявий маблағлар 2017 йилга нисбатан (-3 905 219,4 млн сўм) кам;\nБитирувчиларнинг ишга жойлашганлиги (битирганидан сўнг 6 ой ичида) 2017 йилда 88 %ни 2018 йилда эса 78,8 %;\nМагистратура битирувчиларининг ишга жойлашганлик даражаси 2017 йилда 94 %ни 2018 йилда эса 81,25 % салбий натижаларни қўрсатмоқда.


Мактабгача таълим: имкониятдан масъулиятгача… - Ishonch.uz\nБош саҳифа Ўзбекистон Мактабгача таълим: имкониятдан масъулиятгача…\nМактабгача таълим: имкониятдан масъулиятгача…\nСўнгги йилларда мамлакатимизда мактабгача таълим тизимини ривожлантиришнинг муҳим асослари шакллантирилди. Давлатимиз раҳбарининг 2017 йил 30 сентябрдаги «Мактабгача таълим тизими бошқарувини тубдан такомиллаштириш чора-тадбирлари тўғрисида»ги фармонига, «Ўзбекистон Республикаси Мактабгача таълим вазирлигини ташкил этиш тўғрисида»ги қарорига мувофиқ, Мактабгача таълим вазирлиги ташкил этилди. Шунингдек, унинг ҳуқуқий асослари яратилиб, вазирлик олдида турган устувор вазифалар белгилаб берилди. Ўтган давр мобайнида вазирлик ўз олдига қўйган муҳим вазифаларга босқичма-босқич эришиб келмоқда.\nМаълумки, мактабгача таълим узлуксиз таълим тизимининг бошланғич бўғини бўлиб, боланинг соғлом ва ривожланган эркин шахсиятини шакллантириш, қобилиятларини очиб бериш ҳамда билим олишга интилишни ривожлантириш каби мақсадлар йўлида иш олиб боради. Вазирлик фаолияти йўлга қўйилгандан сўнг тизимни самарали ташкил этиш мақсадида 76 та норматив-ҳуқуқий ҳужжат, Президент фармон ва қарорлари қабул қилинди. Булар жумласига учта қонун, иккита Президент фармони, ўн олтита Президент қарори, 34 та Вазирлар Маҳкамаси қарори, 5 та Вазирлар Маҳкамаси фармойиши, 9 та идоравий ва 7 та бошқа норматив-ҳуқуқий ҳужжат киради.\nХалқни рози қилиш ҳамда уларнинг хоҳиш-истакларини амалга оширишда катта қадамлар ташланди. Хусусан, узлуксиз таълим тизимини ривожлантириш, боланинг интеллектуал шахсини шакллантириш, таълим хизматларини яратиш орқали сифат даражасини оширишга алоҳида эътибор қаратилаётгани соҳадаги изчил ислоҳотлар натижасидир.\nМамлакатимизда 3-7 ёшдаги болаларни мактабгача таълим ташкилотларига қамраб олиш борасида кенг кўламли ишлар амалга оширилмоқда. Жумладан, 2017 йилда 708247 нафар (27,7%), 2018 йил 932310 нафар (37,7%), 2019 йил 1413290 нафар (52,3%), 2020 йилда 1699566 нафар (60,9%), 2021 йил июнь ойи ҳолатига эса 1760808 нафар (62,4%) бола мактабгача таълим ташкилотларига қамраб олинган. Юртбошимизнинг «Ўзбекистон Республикаси Мактабгача таълим тизимини 2030 йилгача ривожлантириш концепциясини тасдиқлаш тўғрисида»ги қарорига мувофиқ, 2030 йилга келиб мактабгача таълимга болаларнинг 80,8 фоизини қамраб олиш режалаштирилган. Шу ўринда бугунги кунда республикамизнинг барча ҳудудларида мактабгача таълим ташкилотлари сони ўсаётганини қайд этиш жоиз. 2017 йилда республика миқёсида 5 211 та мактабгача таълим ташкилотлари мавжуд бўлган бўлса, эндиликда бу кўрсаткич 18 254 тага етган. 2021 йилда 3-7 ёшли болаларни мактабгача таълимга 65 фоиз қамраб олиш белгилаб олинган. Шунингдек, Вазирлар Маҳкамасининг «Болаларни бошланғич таълимга мажбурий бир йиллик тайёрлашга кенг кўламли ўтиш чора-тадбирлари тўғрисида»ги қарорига мувофиқ, 2025 йилда 6 ёшдаги болаларни 100 фоиз мактабгача мажбурий тайёргарлик гуруҳларига қамраб олиш режалаштирилган.\nАйтиш жоизки, Вазирлар Маҳкамасининг 2018 йил 8 декабрдаги «Болаларни бошланғич таълимга мажбурий бир йиллик тайёрлашга босқичма-босқич ўтиш чора-тадбирлари тўғрисида»ги қарорига мувофиқ Мактабгача таълим вазирлиги 2018-2019 ўқув йилида болаларни бошланғич таълимга мажбурий бепул бир йиллик тайёрлашни жорий этиш бўйича дастлабки лойиҳани муваффақиятли амалга оширди. Айниқса, дастлабки лойиҳа доирасида Қорақалпоғистон Республикаси, Фарғона вилояти ҳамда Тошкент шаҳридаги туман ва шаҳарларда ташкил этилган 494 та гуруҳда 11103 нафар бола бир йиллик мажбурий тайёргарликдан ўтказилгани амалий саъй-ҳаракатларнинг ижобий маҳсулидир.\nБугунги кунда вазирлик мактабгача таълим соҳасида ягона давлат сиёсатини ишлаб чиқиш ва амалда жорий этиш, ўқув жараёнида инновацион педагогик технологияларни қўллаш, моддий-техник базани мустаҳкамлаш, мактабгача таълим ташкилотлари тармоғини кенгайтириш, уларни ўқув-услубий материаллар билан таъминлаш ҳамда педагог ходимларнинг малакасини ошириш бўйича муҳим вазифаларни амалга ошириб келмоқда. Шунингдек, соҳада хизматлар кўрсатишда мослашувчанликни таъминлаш, бюджет маблағларидан фойдаланиш самарадорлигини оширишда мактабгача таълимнинг турли хил муқобил шакллари жорий этилмоқда.\nСоҳадаги муҳим ўзгаришлардан яна бири шуки, давлат-хусусий шериклик доирасида оилавий боғчалар шаклида ўқитишнинг муқобил модели амалга оширилди. Бутун республика бўйлаб мактабгача таълим ташкилотларига қисқа муддатли, яъни тўлиқ кунли бўлмаган гуруҳлар каби таълимнинг муқобил шакли ҳам қўлланилмоқда.\nМактабгача таълим вазирлиги томонидан хорижий давлатлар ва халқаро ташкилотлар билан ҳамкорлик кенг йўлга қўйилмоқда. Бу эса, болажонларни жаҳон стандартларига мос таълим жараёнлари асосида қамраб олиб, уларни ҳам жисмонан, ҳам маънан етук инсонлар этиб тарбиялашда муҳим аҳамият касб этади. 2017 йилдан буён чет эллик ҳамкорлар билан Ўзбекистонда мактабгача таълим тизимини ривожлантиришга оид 60 дан ортиқ ўзаро англашув меморандумлари ва доиравий битимлар имзоланди. Вазирлик соҳани ривожлантиришда Жанубий Корея, Хитой, Россия, Япония, Сингапур, Туркия, Польша каби мамлакатлар, шунингдек, Жаҳон банки гуруҳи, ЮНИСЕФ, ЮНЕСКО, KOICA, JICA, TIKA, ЕХҲТ, Саудия тараққиёт жамғармаси, «Россотрудничество» каби халқаро ташкилотлар ҳамда молия институтлари билан ўзаро ҳамкорлик қилиб келмоқда.\nҲозирги вақтда мактабгача таълимнинг муқобил шаклларини жорий этиш режаси ишлаб чиқилган бўлиб, унга кўра, 2020 йилда БМТнинг ЮНИСЕФ халқаро болалар жамғармаси билан биргаликда мактабгача таълимнинг муқобил шаклларини синовдан ўтказиш режалаштирилган. Хусусан, Наманган вилоятининг Косон, Тўрақўрғон, Чуст, Норин туманлари ва Хоразм вилоятининг Боғот ва Қўшкўпир туманларида турли ёшдаги мактабгача таълим гуруҳларининг ўйин гуруҳлари синовдан ўтказилиши истиқболли режага киритилган. Жаҳон банки билан ҳамкорликда 2020 йилдан бошлаб амалга оширилаётган «Болаларнинг эрта ривожланишини такомиллаштириш» лойиҳаси доирасида мактабгача таълимнинг турли муқобил шакллари, жумладан, «уйга ташриф» таълимига эҳтиёжи бўлган болалар учун «эрта ривожлантириш марказлари» синовдан ўтказилади.\nВазирлар Маҳкамасининг «Мобил гуруҳлар базасида мактабгача таълим хизматларини кўрсатиш бўйича тажриба-синов лойиҳасини амалга ошириш тўғрисида»ги қарорига асосан республиканинг барча ҳудудларида қайта жиҳозланган «ISUZU» автобуслари негизида «Ақлвой» номли мобил мактабгача таълим ташкилотлари фаолияти йўлга қўйилди. Дастлабки лойиҳа сифатида «Ўзавтосаноат» акциядорлик жамияти кўмагида 16 та автобус махсус жиҳозланди. Бундан ташқари, хавфсизликни таъминлаш ва мобил гуруҳлар тарбияланувчилари учун шароитлар яратиш мақсадида барча зарур жиҳозлар ва дидактик материаллар билан жиҳозланган 44 та ўйин майдончаси қурилди. Шуниси қувонарлики, лойиҳа бўйича аввал мактабгача таълим билан қамраб олинмаган ва асосан республиканинг чекка ҳудудларида яшовчи 1556 нафар бола қамраб олинган.\n«Ақлвой» мобил болалар боғчалари лойиҳасида ҳар бир болага битта жой ташкил этиш учун тахминан 7,7 миллион сўм маблағ сарфлаган. Машғулотларни бир неча сменада ташкил этиш учун ҳар бир автобус камида 3 та маҳаллада ҳаракатлана олади. Шу ўринда одатдаги давлат мактабгача таълим ташкилотини қуриш, уни жиҳозлаш ишлари билан биргаликда сарф қилинадиган харажатлар ҳар бир болага нисбатан 44 миллион сўмни ташкил этишини таъкидлаб ўтиш керак. Яъни «Ақлвой» мобил болалар боғчалари харажатлар борасида ҳам бир неча баробар тежамлидир. Ҳозир республиканинг чекка ҳудудларида қайта жиҳозланган «ISUZU» автобуслари негизида мобил мактабгача таълим ташкилотларини жорий этишни давом эттириш бўйича таклифлар ишлаб чиқилган. Жумладан, 2021 йилнинг ўзида чекка ҳудудларда 49 та «ISUZU» русумли автобус фойдаланишга топширилиб, 98 та янги майдон қурилди.\nСоҳага замонавий кадрларни тайёрлаш асосий эътибордаги масалалардан бири ҳисобланади. Бугунги кунда юртимиздаги педагогика йўналишидаги барча ОТМда тарбиячи мутахассислар тайёрланмоқда. Бундан ташқари, Тошкент шаҳрида Жанубий Корея билан ҳамкорликда ташкил этилган Пучон университети ҳам 2018 йилдан бошлаб мактабгача таълимга кундузги ва кечки йўналишларда кадрлар тайёрламоқда. Ўқув жараёни Корея Республикасининг Пучон университети профессорлари ҳамда Ўзбекистондаги етакчи педагоглар томонидан олиб борилмоқда. Бу йил мазкур университет илк бор ўз битирувчиларини катта ҳаётга кузатиб, тизимга 400 нафарга яқин замонавий педагогик билимлар олган ва ўз ишида янгилик қилиш иштиёқи билан яшаётган кадрларни қўшди.\n2018 йилгача тарбиячининг ойлиги сезиларли даражада кам бўлиб, бу маошга оила тебратиш амримаҳол эди. Шунинг учун ҳам ёшлар орасида тарбиячиликка қизиқиш кам эди. Аммо 2018 йилнинг 1 мартидан бошлаб тарбиячиларнинг ойлик иш ҳақи 30 фоизга оширилди. Жумладан, 3-5 ёшли болалар гуруҳларида ишловчи олий малака тоифасига эга тарбиячининг ойлик иш ҳақи 1960225 сўм, тайёрлов гуруҳи тарбиячисиники эса 2536008 сўмни ташкил этмоқда. Шунингдек, давлат боғчаларида йиллик иш ҳақи жамғармасининг 15 фоизи миқдорда ходимларни моддий рағбатлантириш махсус жамғармаси ҳисобидан ўрнак ва ташаббус кўрсатган ходимларга, жумладан, тарбиячиларга ҳам ойлик иш ҳақининг 50 фоизигача бўлган миқдорда устамалар тўланиши натижасида олий маълумотли тарбиячи – 2741279 сўм, олий тоифали тарбиячи эса 3804012 сўм маош олмоқда.\nТизимда ўтказиб келинаётган «Йилнинг энг яхши тарбиячиси» кўрик-танловининг мазмун-моҳияти қайтадан кўриб чиқилиб, у педагогларга ҳақиқий рағбат берувчи танловга айлантирилди. Илгари танловнинг республика босқичида ҳар бир вилоятдан бир нафардан тарбиячи иштирок этиб, диплом ва қимматбаҳо совғалар билан тақдирланган бўлса, эндиликда мазкур мусобақа 5 та йўналишда ўтказилиб, республика босқичида 13 нафар эмас, 70 нафар тарбиячи қатнашмоқда. Бунда иштирокчилар нафақат янги тажрибалар орттиради, балки меҳнати ва интилишига яраша пул мукофотлари, қимматбаҳо совринлар билан тақдирланади. Агар тарбиячи ўрта-махсус маълумотли бўлса, унга мактабгача таълим йўналишида олий маълумот олиш учун имтиёз ҳам берилади. Бу юртимиздаги минглаб тарбиячиларни ўз устида кўпроқ ишлашга ундаши шубҳасиз.\nТаълим-тарбия сифати гуруҳлардаги болалар сони билан боғлиқ, албатта. 2015 йилларда Тошкент шаҳридаги айрим боғчалардаги гуруҳларда 40-45 нафаргача тарбияланувчи бўлар эди. Бу тарбиячилар учун қийинчилик туғдириб, машғулотлар мазмунига, болажонларнинг сифатли таълим-тарбия олишига ҳам салбий таъсир қиларди. Ўзингиз ўйланг, диққатини жамлаш хусусияти эндигина ривожланаётган 40-45 нафар болани хонада бир соат ушлаб туриш қанчалик машаққат. Тарбиячилар ана шундай шароитда меҳнат қилишарди. Табиийки, бунда таълим сифати ҳам шунга яраша бўлиб, тарбиячилардан тўла-тўкис дастур асосидаги вазифаларни ҳам талаб қилолмасдик. Чунки тарбиячига ишлаши учун етарли шароит яратиб берилмаганди. Аммо вазирлик ташкил этилгач, боғчаларга онлайн навбатга туриш тизимининг жорий этилиши билан нафақат гуруҳдаги болалар сони меъёрлашди, балки болаларни боғчага жойлаштиришда учраган таниш-билишчилик ва коррупцион ҳолатлар ҳам камайди. Эндиликда қайси боғчага борманг, гуруҳда болалар 30 нафардан ошиқ эмас. Бу тарбиячиларга ҳам, кичкинтойларга ҳам қулай ва фойдали бўлмоқда.\nЭндиликда олдимизда турган муҳим ишлардан бири бу – овқатланишни ташкил этиш жараёнида учраётган айрим коррупцион ҳолатларга барҳам бериш, юртимиздаги барча мактабгача таълим ташкилотларининг омборхона, ошхона ва машғулот хоналарига видеокамералар ўрнатишдир. Бугунги кунга келиб, аксарият боғчаларимизда ушбу замонавий мосаламалар ўрнатилишига эришилди. Аммо ҳали ҳам тизимда масъулиятсиз мудиралар, раҳбарлар учраб турибди. Келгусида ҳам болажонларнинг ризқига хиёнат қилаётган, соҳада «адашиб юрган» ходимларга қарши муросасизлик билан курашамиз.\nБуюк мутафаккир Абдулла Авлоний бежизга болани идишда турган сувга қиёсламаган. Сув қайси ранг ва қандай ҳажмдаги идишда турганига қараб, ўша тусда товланади.\nБолаларга эътибор қанча кучли бўлса, келажак пойдевори шунча мустаҳкам бўлади. Мактабгача таълим тизимида таълим-тарбия олаётган болажонлар – бизнинг келажагимиз. Биз уларнинг мурғак қалбларидаги бир олам гўзал орзуларига қанот бўлишимиз лозим. Истиқлол эгаларини рағбатлантириш, улар билан «болалар тили»да сўзлашиш, дунё мўъжизалари эшикларини очиш ҳар биримизнинг вазифамиздир.\nАввалги саҳифаОзарбайжон киноси кунлари бошланди\nКейинги мақолаТуркия Неолит даври меросини TAŞ TEPELER орқали ёритиб беради


Фоҳишалик ва фоҳишабозлик илдизлари қаерда? - BBC O'zbek\nImage caption "Аҳлоқий курашнинг" қурбони\n«Исфара шаҳрида 30 ёшли киши қӯшмачиликда гумон этилиб, қӯлга олинган. У эркак-аёлларни таништириб қӯйиш эвазига 300 сомонийдан хизмат ҳақи олган».\nImage caption Тожикистон ҳуқуқ-тартибот ходимлари "аҳлоқий кураш"га сафарбар қилинган\nОтам ӯлиб кетган. Онам фаррошлик қилиб, бизни - тӯрт қизни катта қилди. Катта опам турмуши бузилиб, икки яшар боласи билан уйга қайтиб келди. Дастурхонимизда нон-чой, қанддан бошқа нарса йӯқ. Баъзи кунлар оч қолиб кетардик. Ишлай десам, иш йӯқ. Россияга кетишга икки-учтасидан йӯлкира учун қарз сӯрагандим, бермади. Нима қилай, осмон узоқ, ер қаттиқ. Мени ҳеч ким танимайди, деб Хӯжандга келиб… Гуноҳ қилаётганимни ӯйлаб, кечалари уйқум қочади. Қандай пул топиб келаётганимни онам, опам, сингилларим билишмасин, дея қӯрқаман. Агар, билиб қолишса… Айниқса, онам… Иснодга чидай олармиканлар?\nImage caption "Иложим йўқ эди..."\nАмнести Интернэшнл: Тожикистон фуқароларини таъқиб қилишни тўхтатсин!


Навоийда ижтимоий таъминот пулларини еб юборган маҳалла раиси қамалди\n21:42 / 07.10.2015\nФуқаро Қ. Қодирова ёзган аризага мувофиқ Навоий вилоятининг Навбаҳор туманидаги Қизилтепа МФЙнинг охирги 4 ой мобайнидаги фаолият юзасидан вилоят молия бошқармаси томонидан текширишлар ўтказилди. Унду маҳалла мансабдорлари кам таъминланган оилаларга ажратилган ёрдам пулларини ўзлаштириб келгани аниқланди.\nЖумладан, МФЙ мутасаддилари томонидан нафақа тайинлашда оилаларнинг даромади тўлиқ ўрганилмай, расмий далолатномаларга сохта маълумотлар киритилиб, 2-14 ёшдаги болалари бўлган ишсиз оналарга тайинланиши кўзда тутилган нафақа пулларидан 22 фуқарога 7 231 900 сўм нафақа пуллари ўзлаштирилган.\n“Ҳуқуқ” газетасининг ёзишича, Навбаҳор туман судининг ҳукмига мувофиқ маҳалла раиси Ш. Камолов жиноий жавобгарликка тортилди.


Президент матбуот хизматининг кейинги режалари қандай? (тўплам)\n03 Январь, 2018\nҲудуднинг оммавий ахборот воситалари учун ушбу материаллардан тўлиқ ёки қисман фойдаланиш борасида текин ҳуқуқ берилади. Фойдаланувчиларнинг истагига қараб видеороликларнинг дастлабки вариантини тақдим этишимиз мумкин. Улар шунингдек Директ тўпламидаги ихтиёрий видеодан фойдаланишлари мумкин бўлади\n- Президент матбуот хизматининг кейинги режалари қандай? (видео)\n- Осиё: 2017 йилнинг натижалари ва энг яхши репортажлар. (видео)\n- Тогуз-Торо. Тулки Алиса телевизордаги дастурларни кўриш учун бир маҳаллий кишининг уйига келади . (ҚРдан видео)\n- Тожикистон расмийлари 2018-йилни "ҳунармандлар йили" деб эълон қилди ва уларни солиқлардан озод қилди. (видео Настоящее время)\n- Янги йил ҳамма учун эмас: Тожикистонда кўпчилик аҳоли арча сотиб олишга қурби етмайди. (видео Настоящее время)\n- РФ васийлик идораси ўзбекистонлик аёлга ундан тортиб олган қизини қайтариб берди. (видео)\n- Муҳаббат бир йилга чўзилмади: Трамп ва Путиннинг 2017 йилги романи ойма ой. (Директ видеоси)\n- Итлар - инсоннинг содиқ дўстлари. 20 йилдан буён уч немис овчарка ити икки душанбелик қарияларнинг – 70 ёшлик Светлана ва Юрий Колосовскийларнинг ҳаётини ёритади. (ТРдан видео)\n- Автобус ҳайдовчиси: кунига 14 соат иш учун бир ойда 15 минг. Майрамбек Солтонбаев деярли 50 ёшда. У Бишкекда 10 йилдан зиёд автобус ҳайдовчиси бўлиб ишлайди. Унинг иш куни 13-14 соат давом этади. (Директ видеоси).\n- Биометрик паспорт ва бармоқ излари: россияликлар Украинага янги тартиб асосида кирмоқда. (видео Настоящее время)\n- Прокуратура: Хўжандда одамлар нитрат натрий қўшилган ошдан заҳарланди. (ТРдан видео)\n- "Реставрация ниқоби остидаги вайронагарчилик": Украина Қримдаги Хонлар саройи бузилиб кетишидан хавотирда. (Директ видеоси)\n- Хайп, майнинг ва сайловдан кейинги ҳаёт. 2018-йилнинг иқтисодий тенденциялари. Настоящее время телеканали 2018 йил прогнозлари бўйича Иқтисодий эксперт гуруҳининг эксперти Александра Суслина билан суҳбатлашди. (видео Настоящее время)\n- КХДР ва Жанубий Корея муносабатлари илиқлашдими? КХДР раҳбари Ким Чен Ин Шимолий Корея ўз спортчиларини Жанубий Кореяда ўтадиган Олимпиадага юбориш учун тайёр эканлигини эълон қилди. (Директ видеоси)\n- Ирина Ноздровская: Укранада энг қатъиятли юристларидан бири ўлик ҳолда топилди. (Директ видеоси)\n- Америкалик Россия иккиюзинчи марта янги йилни кутиб олмоқда. Сиз ўзиз учун ҳамма инглис тилида сўзладиган, Янги йилдан олди Рождествони кутган, Қор Бобо кимлигини билмайдиган ва аҳолиси визасиз ҳар куни қўши Польша ёки Норвегияга борадиган Россияни тасаввур қила оласизми. (видео Настоящее время)\n- Қозоғистонда 2017 йил воқеалари карикатураларда. (фотогалерея)\n- Қримдаги "Оқ қушлар кўли". Қримда оқ қушлар асосан Лебяжье оролида уялайди - бу Раздольненское туманидаги орнитология қўриқхонаси. (фотогалерея)


Тула вилояти Тарус туманидаги “Интерсталь” корхонасида қулликда қарийб ярим йил ушлаб турилган ўзбекистонлик муҳожир, ҳужжатсиз Москвага қочди. Ўзбекистонлик йигит ҳимоя сўраб, Россия ҳуқуқ-тартибот органларига мурожаат қилмоқчи. Кузатувчиларга кўра, Россияда қуллик шароитида ишлаётган ўзбеклар сони кўпайиб бормоқда.\nАндижонлик Саидаҳмад (номи ўзгартирилган) Тула вилояти Тарус туманидаги“Интерсталь” корхонасида қарийб ярим йил қуллик шароитида ишлаганидан сўнг, танишлари яшаётган Москвага қочганини Озодликка сўзлаб берди.\nСаидаҳмаднинг айтишича, 50 нафардан ортиқ марказий осиёликлар, жумладан ўзбекистонликлар ишлайдиган корхонада муҳожирлар деярли қуллик шароитида яшашади.\n“Мигрантлар паспортларини корхона эгаси йиғиб олади. Улар корхонада ишлашади, шу ерда қўйилган вагончикларда яшашади. Кеча-кундуз шу ерда, ташқарига чиқиш йўқ. Агар корхона территориясидан ташқарига чиққанлар қўлга тушса,жарима солинади. Баъзида дўпослашади ҳам. Завод қўриқчилари томонидан дўппослашганини ўз кўзим билан кўрганман. Менга ваъда қилган ойликни беришмади. Қарийб ярим йил ишладим. Охири корхона эгасига “майли, пулимдан воз кечаман, паспортимни беринглар, кетаман уйга“ десам, беришмади. Яна ишлашни талаб қилишди. Шундан кейин мен қочишга мажбур бўлдим,” дея ҳикоя қилади Саидаҳмад.\nСаидаҳмад илгари сурган даъволар юзасидан Озодлик "Интерсталь" корхонасидан муносабат ололмади.\nАммо андижонлик муҳожир сўзларини, ҳозирда “Интерсталь” корхонасида ишлаётган ўзбекистонликлардан бири Озодликка тасдиқлади.\n“Корхонада қонун шунақа - рабочий кўчага чиқмайди. Паспортлар бошлиқда туради. Кейин ойлик йил охирида берилади. Бирор “нарушение” ё бошқа нотўғри иш қилса, пул бермайди. Лекин 6-7 ойда ойлик бериши ҳам мумкин, бермаслиги ҳам мумкин. Ҳеч ким гарантия бермайди бунга,” деди ҳозирда корхонада ишлаётган ўзбекистонлик муҳожир.\nБирор ҳужжатсиз Москвага қочиб келган Андижонлик муҳожир маҳаллий ҳуқуқ ҳимоячиларига ёкиҳуқуқ тартибот органларига шикоят қилмоқчи.\nМосквадаги “Мигрант Меҳнаткашлар Касаба Уюшмаси” раиси Ринат Каримовнинг Озодликка айтишича, Россияда қулликка кўпинча Ўзбекистон ва Тожикистон ватандошлари тушади.\n“Ўзбекистонлик Саидаҳмад йўлиққан вазиятни, замонавий қуллик, тўғрироғи яримқуллик деган бўлардим. Қулликдан фарқи шуки, агар бир йил ишлаб беришга тоқати етса, йил охирида ишлаган пулини олиши мумкин. Ҳар ким ҳам бундай шароитга чидай олмайди. Саидаҳмадга ўхшаган муҳожирларнинг ўз маошларини иш берувчига ҳадя қилишлари кўпайиб бормоқда. Чунки Россияда инқироз боис, аксар корхоналар, молиявий жиҳатдан жуда қийин аҳволда қолган. Бундан ташқари муҳожирларни қуллик шароитда тутилгани маҳкамада тасдиқлаш ўта мушкул. Яна Ўзбекистон ва Тожикистон ватандошлари кўп ҳолларда иш берувчи билан ёзма равишда шартнома тузмайди”, деди Ринат Каримов.\nМосквадаги Миграция бўйича Халқаро ташкилот (МОМ) маълумотига кўра, сўнги икки ҳафта давомида Тверь,Ёқутистон ва Волгоград вилоятларидаиш берувчи томонидан алданган қарийб 70 нафар марказий осиёлик, жумладан ўзбекистонлик муҳожирлар деярли қуллик шароитидан қутқазилган.\n2016 йил майида “Озод Бўл” халқаро жамғармаси чоп қилган ҳисоботга кўра, Ўзбекистон замонавий қуллик турлари қўлланадиган мамлакатлар ичида дунёда иккинчи ўринда туради.\nЎзбекистон аҳолисининг 3,97 фоизи замонавий қулдорчилик қурбонларидир.


Устозлик шарафи ва масъулияти - Уч илдиз\nУстозлик шарафи ва масъулияти\nУстоз – отангдан улуғ деган мақол замирида оламча маъно мужассам.\nБиз шундай бахтли кунларга етишишимизда фидойилик кўрсатган азиз устозларнинг хизматлари беқиёс. “Ўзбек халқ мақоллари”, 5-синфнинг “Одобнома” китобларида, Ўзбекистон халқ ёзувчиси Ўткир Ҳошимовнинг “Дафтар ҳошиясидаги битиклар” ва бошқа улуғ адиб ҳамда алломаларнинг асарларида ушбу мақол моҳияти теран ёритилган. Ўзбекистон Қаҳрамони, атоқли шоир Эркин Воҳидовнинг “Сўз латофати” китобида мазкур мақолни “Устоз – отангдек улуғ” деб бузиб талқин қиладиганлар асосли танқид қилинган. Устозларга бўлган эҳтиром барчага янада кўтаринки руҳ бахш этади.\nУшбу мавзуда адабиётшунос Абдураҳмон Пиримқуловнинг “Ўзбекистон адабиёти ва санъати” газетаси 2011 йил 21 октябрь сонида ёритилган “Устозлик мақоми” сарлавҳали мақоласида шундай ибратли фикрларни ўқиймиз:\nИлм жабҳасида бу сўз расмий характерга эга. Дейлик, бир фан номзодининг фақат биргина расмий устози бўлади. Халқимиз тилидаги машҳур мақолни эсга олайлик: Устоз – отангдан улуғ. Ушбу мақол шаклини бир оз таҳрир билан «отангдек» дейдиган ҳам бўлишди. Бу унча тўғри эмас. Унутмаслик керакки, бу ўринда гап «гап» ҳақида эмас, «мақол» ҳақида кетяпти.\nСуратда: ўнгдан ЎзМУ ректори Авазжон Мараҳимов, Ўзбекистон халқ шоири Сирожиддин Саййид ва проректор Давлатбой Жумабоев талабалар билан маънавий-маърифий тадбирдан сўнг.\nНашрга тайёрловчи ва сурат муаллифи\nNext story “АХБОРОТ СОАТЛАРИ” № 05-17\nPrevious story Мактабгача таълим вазирлиги ташкил этилди


- Ваҳоланки, болаларим қараган пайтда мен смартфон ёки планшет билан банд бўлиб, уларга эътибор бермаганимда, ўғилларим шу қисқа вақт ичида 28 марта ўзларини ёлғиз ҳис этарди, - деб ёзади Бренди Жонсон. - Шу воқеадан сўнг смартфон ва планшетдан фойдаланиш, ижтимоий тармоқлар орқали мулоқот қилишни кескин қисқартиришга қарор қилдим. Илгари бу ишларга сарфлаган вақтимни эса энди болаларимга бағишлаяпман. Бундан ўзим ҳам, улар ҳам бахтиёр. Сизларга ҳам маслаҳатим: гаджетларингизни четга олиб қўйиб, уларга кетказадиган вақтингизни оилангиз, севимли фарзандларингиз билан ўтказинг.\nМинг афсуски, АҚШлик ёш онанинг бу гапларини ҳамма ҳам тўғри қабул қилмайди. Тажрибамга таяниб айтадиган бўлсам, кейинги йилларда юртимизда ҳам ёш оналар ва ҳатто эмизикли фарзандлари бор аёллар телефон ва смартфондан фойдаланишга ҳаддан зиёд кўп вақт сарфлашади. Танбеҳ берсангиз "Фақат бола билан бўлиб, дунёдан бехабар қолайликми энди, дам олишимиз ҳам керак-ку!" дейишади. Аммо билишмайдики, янги туғилган чақалоқнинг ўзи бир дунё, ундан доимо бохабар бўлиб туриш, ҳар дақиқада меҳр бериш, унга ғамхўрлик кўрсатиш зарур. Телефон орқали узундан-узоқ суҳбатлар, ижтимоий тармоқлардаги тинимсиз мулоқотлар эса ёш она ва гўдак ўртасидаги узлуксиз давом этиши лозим бўлган ўзаро алоқага жиддий зарар етказади. Қолаверса, виртуал оламга шўнғиб кетиш ёш болали аёлнинг ҳам жисмонан, ҳам руҳан тўлақонли дам олиши ва туғруқдан кейин айрим функциялари тикланиши керак бўлган организмга қайта куч тўплаши учун имкон қолдирмайди.\nБаъзи ёш оналар "Смартфон - энг яқин кўмакчимиз, у орқали биз болага қараш билан боғлиқ кўп нарсаларни ўрганамиз" деб айтишади. Бу гапларда қисман жон бордир, бироқ интернет орқали чақалоқлар парвариши ҳақида топиш мумкин бўлган маълумот ва маслаҳатларнинг ҳаммаси ҳам фойдали эмас ёки айнан шу чақалоқ учун тўғри келмаслиги мумкин. Бундай маслаҳатларнинг аксарияти мутлақо малакаси бўлмаган одамлар ёки бирон-бир дори, жиҳоз, тиббиёт буюмини яширинча реклама қилаётган компаниялар томонидан тарқатилади. Бу тавсияларнинг она ёки болага фойдадан кўра кўпроқ зарар келтирмаслигига ҳеч ким кафолат беролмайди.\nАлбатта, ёш оналар смартфон ёки планшетлардан тўлиқ воз кечишлари керак, деган фикрдан йироқмиз. Чунки айрим ҳолларда бундай мулоқот воситалари чақалоқларга қараётган аёлларга жуда асқатади. Масалан, замонавий телефонлар, зарурат туғилганда, масофадан туриб ҳам ваколатли шифокорлардан тезкор маслаҳат олиш ёки боланинг ҳаёти ва саломатлиги ҳақида муҳим маълумотларни тизимли қайд этиб бориш, шунингдек, ёш онага ўз устида ишлаш ва дунёқарашини бойитиш имконини беради. Бироқ ҳамма нарсаниям меъёрида бўлгани яхши. Эсингиздан чиқарманг: планшетдан кўришингиз мумкин бўлган мусиқали клиплар ва кулгили видеолавҳалар, ижтимоий тармоқларда кўплар олишга қизиқадиган "лайк"лар, "юлдуз"лар ҳаётига оид шов-шувли хабарлар фарзандингизнинг биргина табассумига арзимайди.\nвилоят перинатал маркази ҳамшираси


Бенитес: «Ишларимга мавсум сўнгида баҳо бериш керак» - Спорт UZ - Скачать музыку бесплатно новинки музыки 2016-2017\n«Реал» бош мураббийи Рафаэль Бенитес ўз жамоаси билан муваффақиятга эришиши учун вақт керак деб ҳисоблайди. Шунингдек, испаниялик мутахассис бугун бўлиб ўтадиган «Валенсия»га қарши ўйинда ғалаба ишонмоқда.«Мен "Реал"га мураббийлик фаолиятимда ўсишга эришиш ва кўплаб совринлар ютиш учун келганман. Менда ғоялар ва лойиҳалар кўп. Уларни амалга ошириш учун вақт керак. Натижани эса мавсум сўнгида баҳолаш мумкин. Ишончим комил, биз "Валенсия"ни мағлуб этамиз. Менинг келажагим борасидаги саволларни яна 2-3 йилдан сўнг беришингиз мумкин», - дейди Бенитес.


Росстат Россияда тамаки истеъмол қилишнинг ҳудудлар рейтингини тузди - Hidoyat.uz\nАсосий саҳифа Янгиликлар Дунё янгиликлари Росстат Россияда тамаки истеъмол қилишнинг ҳудудлар рейтингини тузди\nНима сабабдан Шимолий Кавказда чекувчилар сони кам?\nРосстат мутахассислари Россиянинг энг кўп чекувчи ва кам чекувчи ҳудудлар рейтингини тузиб чиқишди, деб хабар беради islam.ru. сайти.\nСтатистикага кўра, Россияда тамакига муккасидан кетган аҳоли асосан Узоқ Шарқ ҳудудлари вилоятларига келмоқда. Жумаладан, Чукотка (48%), Магадан вилояти (41%), Еврей АВ (36%)ни ташкил этади. Энг кам тамаки чекувчилар эса Шимолий Кавказ аҳолисига тўғри келган. Чеченистон (2%), Ингушетия (5%) ва Доғистон (9%) ни ташкил этган. Бунга сабаб, ушбу ҳудудлардаги ўзига хос анъана ва урф-одатлардир. Шимолий Кавказ аҳолиси, асосан ислом динига эътиқод қилади. Тамаки маҳсулотини чекиш эса ислом қонунчилиги мувофиқ тақиқланган амаллардан ҳисобланади. Шу сабабдан ҳам, Шимолий Кавказ аҳолисининг аксарияти тамаки истеъмол қилмайди.


Икки ўсмирни ваҳшийларча калтаклаган шахслар фуқаролар...\n14.12.2019 10:04 0 5072\nКуни кеча ижтимоий тармоқларда икки ўсмир ваҳшийларча калтаклангани тасвирланган видео тарқалган эди. Шундан сўнг ИИВ ахборот хизмати ушбу жиноятни амалга оширган шахслар фуқаролар ёрдамида топишда ёрдам сўради.\n«Ҳурматли юртдошлар, ижтимоий тармоқларда бир гуруҳ шахслар томонидан икки нафар ўсмирни уятли сўзлар билан ҳақорат қилиб, уларнинг танасининг турли жойларига қўл билан уриб оёқлари билан тепаётгани тасвирланган видеолар кенг тарқалмоқда.\nЎрганишлар натижасига кўра бугунги кунга қадар Ички ишлар органлари Навбатчилик қисмларига видеода тасвирланган ҳолатлар юзасидан хеч ким мурожаат қилмагани маълум бўлди.\nАйбдор шахсларга нисбатан чора кўриш ва қонунийликни таъминлаш мақсадида, Сиздан видеода тасвирланган ҳолат юзасидан асосли маълумотга эга бўлсангиз, телеграм орқали @muloqot_maydoni манзили ёки 71 231 34 28 рақами орқали ҳабардор қилишингизни сўраймиз.\nҲабар берган фуқаронинг шахси сир сақланиши кафолатланади», — дея мурожаат қилинган эди ИИВ томонидан.\nАхборот хизмати томонидан хабар қилинишича, олиб борилган текширувлар давомида муштумзўрларнинг шахсига аниқлик киритилди.\nВидеода тасвирланган ҳолатлар 2018 йил март ойининг бошларида Тошкент вилояти Ангрен шаҳри Оҳангарон кўчаси, 2/5 даҳа қаршисида жойлашган 72-сонли автокорхонанинг орқа томонида бўлиб ўтгани, унда 2001 йилда туғилган С.П. уч нафар тенгдошлари билан танишлари Ш.Ф. ва Ш.Т. ларни илгари юзага келган келишмовчилик сабабли уриб тепганликлари, кейинчалик мазкур ҳолат маҳалла фуқаролар йиғини раиси ҳамда икки томоннинг ота-оналари иштирокида муҳокама қилингани, келишмовчиликка барҳам берилгани, ҳолат иштирокчиларининг бир-бирларига нисбатан даъвоси йўқлиги аниқланди.\nФуқаро С.П. билан сухбатлашилганда, мазкур видео қайси йўл билан тарқалиб кетганини билмаслигини, қилган ишидан чин кўнгилдан пушаймонлигини билдириб, ушбу ҳолат юртдошларимиз орасида шов-шувга ва уларнинг ҳақли эътирозига сабаб бўлганлиги учун кечирим сўраган.\nШу ўринда, ҳолатга ойдинлик киритишда кўмаклашган ва юртдошларимиз тақдирига бефарқ бўлмаган фуқароларга Ички ишлар вазирлиги раҳбарияти номидан ахборот хизмати миннатдорчилик билдирди.